pythainlp/thai-wiki-dataset-v4 huggingface dataset:
ปลาอินซีเน็ตหางแดง

ปลาอินซีเน็ตหางแดง หรือ ปลาหงส์หางแดง ((ในบราซิล); ชื่อวิทยาศาสตร์: "Semaprochilodus taeniurus") เป็นปลาน้ำจืดชนิดหนึ่งในวงศ์ปลาอินซีเน็ต (Prochilodontidae)
มีรูปร่างทั่วไปคล้ายปลาในวงศ์ปลาตะเพียน (Cyprinidae) มาก ดวงตากลมโต ริมฝีปากหนาและใหญ่ และปากขยับไปมาตลอดเวลา เกล็ดมีขนาดเล็กมีสีเงินแวววาว เมื่อยังเล็กจะมีลายแถบและจุดสีดำกระจายอยู่บริเวณลำตัวค่อนไปทางโคนหาง มีเกล็ดบริเวณเส้นข้างลำตัวประมาณ 48 เกล็ด โคนหางคอดเล็ก ครีบท้องมีสีแดงสด ครีบหลังมีขนาดใหญ่และตั้งชี้ขึ้น ซึ่งครีบเหล่านี้เมื่อปลาโตขึ้นจะยิ่งชี้แหลมและสีสดยิ่งขึ้น ในบางตัวปลายครีบหลังอาจแหลมยาวคล้ายปลายผืนธง ครีบหางเป็น 2 แฉก มีขนาดใหญ่ ครีบหางและครีบก้นมีลายแถบสีดำเป็นทางตรงบนพื้นสีแดง
มีขนาดโตเต็มที่ประมาณ 30 เซนติเมตร อาจใหญ่ได้ถึง 35 เซนติเมตร เป็นปลาที่ชอบอยู่รวมกันเป็นฝูงใหญ่ กินอาหารได้ทั้งพืชและสัตว์ พบกระจายพันธุ์ในลุ่มแม่น้ำอเมซอน ในทวีปอเมริกาใต้ โดยใช้ปากที่ขยับไปมาตลอดนั้นตอดอาหารจำพวกอินทรีย์วัตถุหากินตามพื้นน้ำหรือตะไคร่น้ำที่เกาะตามแก่งหินต่าง ๆ มีพฤติกรรมผสมพันธุ์หมู่และวางไข่ได้ครั้งละประมาณ 100,000 ฟอง
เป็นปลาที่ใช้บริโภคกันในท้องถิ่น และมีความสำคัญต่อมนุษย์ในแง่ของการเลี้ยงเป็นปลาสวยงาม โดยจะนิยมเลี้ยงไว้เพื่อทำความสะอาดภายในตู้เลี้ยง เพราะเป็นปลาที่เก็บเศษอาหารกินทำให้ตู้เลี้ยงสะอาดได้เป็นอย่างดี อีกทั้งยังมีความเชื่ออีกว่า เมื่อเลี้ยงคู่กับปลาอะโรวาน่าหรือปลามังกรด้วยแล้ว จะถือเป็นมงคล เหมือนหงส์คู่มังกร เพราะปลาชนิดนี้มีเรียกในภาษาจีนว่า "เฟยหง" (จีนตัวเต็ม: 飛鳳) แปลว่า "ปลาหงส์" ซึ่งในราวปี พ.ศ. 2546–พ.ศ. 2547 ได้มีการบอกกล่าวกันเป็นทอด ๆ ในอินเทอร์เน็ตถึงคุณสมบัติของปลาชนิดนี้ ทำให้มีราคาขายพุ่งขึ้นไปเกือบตัวละ 1,000 บาท ในปลาขนาดเล็กขนาดไม่เกิน 5 นิ้ว
ประธานคณะกรรมการโอลิมปิกสากล

ประธานคณะกรรมการโอลิมปิกสากล เป็นหัวหน้าคณะกรรมการบริหารที่รับผิดชอบการบริหารงานและการจัดการของคณะกรรมการโอลิมปิกสากล (IOC) ทั้งหมด คณะกรรมการบริหาร IOC ประกอบด้วย ประธาน รองประธานส 4 คน และสมาชิกอีก 10 คน สมาชิกคณะกรรมการทั้งหมดได้รับการเลือกตั้งผ่าน IOC Session โดยใช้บัตรลงคะแนนลับนับตามคะแนนเสียงข้างมาก
คณะกรรมการโอลิมปิกสากลจัดกีฬาโอลิมปิกสมัยใหม่จัดขึ้นทุกๆ 2 ปีสลับกันหว่างโอลิมปิกฤดูร้อนและฤดูหนาว (แต่ะลการแข่งขันจะห่างกัน 4 ปี) ประธานคณะกรรมการโอลิมปิกสากลจะดำรงตำแหน่งเป็นระยะเวลา 8 ปีต่อหนึ่งสมัย ได้อีก 4 ปี สำหรับสมัยถัดไป ดังนั้น คาดว่าจะนำองค์กรได้อย่างน้อยในระหว่างการแข่งขันกีฬาโอลิมปิกฤดูร้อนและโอลิมปิกฤดูหนาวอย่างละ 2 ครั้ง หากได้รับการเลือกตั้งใหม่ ประธานจะต้องเป็นผู้นำในการแข่งขันกีฬาโอลิมปิก 3 ครั้งในแต่ละฤดูกาล
กีฬามวยสากลในเอเชียนเกมส์ 2014

มวยสากลในเอเชียนเกมส์ 2014 ได้รับการจัดขึ้น ณ ซอนฮักยิมเนเซียม อินช็อน ประเทศเกาหลีใต้ ตั้งแต่วันที่ 23 กันยายน ถึงวันที่ 3 ตุลาคม ค.ศ. 2014
ประเทศที่เข้าร่วม.
มีนักกีฬา 216 คนจาก 34 ประเทศที่เข้าร่วมการแข่งขันมวยสากลในเอเชียนเกมส์ 2014:
<templatestyles src="Col-begin/styles.css"/>
การวิพากษ์วิจารณ์.
การจัดแข่งขันมวยสากลสมัครเล่นในเอเชียนเกมส์ครั้งนี้ถูกวิพากษ์วิจารณ์อย่างหนักถึงการตัดสินของคณะกรรมการและผู้จัดการแข่งขัน โดยเฉพาะอย่างยิ่งข้อกล่าวหาที่ว่าลำเอียงเข้าข้างนักกีฬาเกาหลีใต้ชาติเจ้าภาพอย่างชัดเจน มีหลายคู่ที่มีการตัดสินไปอย่างค้านสายตา เช่น ในรุ่นไลท์เวท (60 กก.) ระหว่าง สายลม อาดี นักกีฬาทีมชาติไทย กับ ฮัน-ซุลชู ในรอบ 16 คนสุดท้าย ที่สายลมแพ้ไปอย่างเป็นเอกฉันท์ หรือ ในรุ่นแบนตัมเวท (56 กก.) ระหว่าง ทักส์ช็อก เนียมบายาร์ นักกีฬาทีมชาติมองโกเลีย กับ ฮัม-ซังเมียง ในรอบ 8 คนสุดท้าย ที่เนียมบายาร์แพ้ไปอย่างเป็นเอกฉันท์ ทั้งที่ตลอดการชก 3 ยก เนียมบายาร์เป็นฝ่ายไล่ชกซังเมียงแทบจะเพียงข้างเดียว และทำให้ใบหน้าของซังเมียงอาบไปด้วยเลือดด้วย
และที่เป็นที่ฮือฮาหรือกล่าวขานมากที่สุด คือ กรณีของ ไลศ์ราม สริตา เทวี นักกีฬาหญิงทีมชาติอินเดีย ในรุ่นไลท์เวท ที่แพ้ต่อ พัก จี-นา ในรอบรองชนะเลิศ เมื่อถึงพิธีรับเหรียญแล้ว เทวีปฏิเสธการรับเหรียญทองแดง และนำเหรียญดังกล่าวไปคล้องคอจี-นา พร้อมกับร้องไห้ตลอดเวลา
เหตุการณ์ทั้งหมดนี้ทำให้มีผู้นำไปเปรียบเทียบกับเมื่อคราวที่เกาหลีใต้จัดโอลิมปิก 1988 ที่โซล ในรอบชิงชนะเลิศ รุ่นไลท์มิดเดิลเวท (71 กก.) ที่ รอย โจนส์ จูเนียร์ นักกีฬาทีมชาติสหรัฐอเมริกา กับ พัก ซี-ฮุน ที่ทางโจนส์ จูเนียร์ แทบจะชกอยู่ฝ่ายเดียว แต่เมื่อครบ 3 ยกก็เป็นฝ่ายแพ้ไปอย่างไม่เป็นเอกฉันท์ อันเป็นที่กล่าวขานอื้ออึงกันไปทั้งโลกในขณะนั้น
โรงเรียนวังชิ้นวิทยา

โรงเรียนวังชิ้นวิทยา ตั้งอยู่เลขที่ 508 หมู่ 8 ตำบลวังชิ้น อำเภอวังชิ้น จังหวัดแพร่ เป็นโรงเรียนมัธยมศึกษาประจำอำเภอวังชิ้น จังหวัดแพร่
ประวัติ.
สำนักงานเขตพื้นที่การศึกษาแพร่ กระทรวงศึกษาธิการได้รับอนุมัติจัดตั้งในปี 2515 โดยนายสง่า รัตนวิโรจน์ นายอำเภอวังชิ้นในสมัยนั้นได้ประชุมหารือกับราษฎรเพื่อขอจัดตั้งโรงเรียนมัธยมขึ้น นายรัตน์ ใจวุฒิ กำนันตำบลวังชิ้น และชาวบ้าน ได้มอบที่ดินจำนวน 75 ไร่ ระหว่างกิโลเมตรที่ 1 ถนน วังชิ้น - เถิน ให้แก่กรมสามัญศึกษาให้เป็นที่ก่อสร้างอาคารต่าง ๆ กรมสามัญศึกษาได้อนุมัติให้เปิดโรงเรียนให้ชื่อว่า “โรงเรียนวังชิ้นวิทยา” ในระยะเริ่มแรกในปีการศึกษา 2515 นั้นค่อนข้างจะมีปัญหามากเพราะขาดอาคารเรียนและบุคลากรที่ดำเนินการสอน ทางอำเภอวังชิ้นในขณะนั้นได้ขอความร่วมมือจากหมวดการศึกษาอำเภอวังชิ้นและหน่วยงานอื่นเป็นอาสาสมัครช่วยสอนและได้รับความร่วมมือจากโรงเรียนบ้านนาใหม่อนุสรณ์ให้ใช้เป็นสถานที่เรียน ต่อมากรมสามัญศึกษาได้จัดสรรงบประมาณค่าก่อสร้างอาคารเรียน 216 ก 4 ห้องเรียน และบ้านพักครูจำนวน 2 หลัง บ้านพักนักการภารโรงจำนวน 1 หลัง การก่อสร้างสำเร็จเรียบร้อยเมื่อเดือนพฤษภาคม 2516 จึงได้ย้ายสถานศึกษาจากที่เดิมคือโรงเรียนบ้านนาใหม่อนุสรณ์มายังบริเวณโรงเรียนวังชิ้นวิทยา ในปัจจุบันเปิดสอนระดับมัธยมศึกษาตอนต้น ต่อมาในปี พ.ศ. 2534 ได้รับอนุมัติให้เปิดสอนระดับมัธยมศึกษาตอนปลาย ปัจจุบันสังกัดสำนักงานเขตพื้นที่การศึกษามัธยมศึกษา เขต37 สำนักงานคณะกรรมการการศึกษาขั้นพื้นฐานกระทรวงศึกษาธิการ ผู้อำนวยการคนปัจจุบันมีชื่อว่า "นายชานันท์ มณเฑียร"
แสงสว่างที่ปลายอุโมงค์

แสงสว่างที่ปลายอุโมงค์ เป็นซิงเกิลของ โน มอร์ เทียร์ วงดนตรีแนวร็อก จากอัลบั้ม "Look at The Sky" ประพันธ์เนื้อร้องโดย ขจรเดช พรมรักษา ทำนองโดย อภิชาติ พรมรักษา และเรียบเรียงโดยโน มอร์ เทียร์
มิวสิกวิดีโอ.
มิวสิกวิดีโอนี้ มีเนื้อหาว่าด้วยเรื่องราวของความรักที่กลายเป็นร้ายกลายเป็นความมืดมนเบื้องหน้า แต่แล้วทุกอย่างกลับเปลี่ยนไปอย่างกับเห็นแสงสว่างที่ปลายอุโมงค์ เมื่อเธออีกคนเดินเข้ามาในชีวิต จนกลายเป็นความหวังครั้งใหม่ที่ทำให้บางครั้งทำให้ได้เรารู้ว่า 'เรามีพรุ่งนี้เพื่ออะไร' 
การตอบรับ.
เพลง แสงสว่างที่ปลายอุโมงค์ ได้อันดับ 16 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 3 มีนาคม พ.ศ. 2556 และอันดับที่ 36 ของชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 31 มีนาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล
ดไวต์ ยอร์ก

ดไวต์ เอเวิร์สลีย์ ยอร์ก (เกิดวันที่ 3 พฤศจิกายน ค.ศ. 1971 ที่เกาะโตเบโก) เป็นอดีตนักฟุตบอลทีมชาติตรินิแดดและโตเบโก ผ่านการเล่นฟุตบอลในพรีเมียร์ลีกกับแอสตันวิลลา, แมนเชสเตอร์ยูไนเต็ด, แบล็กเบิร์นโรเวอส์ และซันเดอร์แลนด์ รวมถึงเคยเป็นผู้ช่วยผู้จัดการทีมชาติตรินิแดดและโตเบโกในช่วงฟุตบอลโลก 2010 รอบคัดเลือก 
ในช่วงที่ยังเล่นฟุตบอล ดไวต์ ยอร์ก เป็นนักเตะที่มีชื่อเสียงอย่างมาก สื่อมวลชนต่างประเทศตั้งฉายาให้เขาว่า "The Smiling Assassin" และมีฉายาในเมืองไทยว่า "เพชฌฆาตหน้าเปื้อนยิ้ม" เขาเคยเล่นในฟุตบอลโลก 1 ครั้ง ในฟุตบอลโลก 2006 ซึ่งเขารับหน้าที่เป็นกัปตันทีม
การเล่นฟุตบอลในระดับสโมสร.
แอสตันวิลลา.
ดไวต์ ยอร์ก ถูกค้นพบโดยเกรอัม เทย์เลอร์ ผู้จัดการทีมแอสตันวิลลาในขณะนั้น ที่กำลังพาทีมเตะอุ่นเครื่องในแถบเวสต์อินดีส ในปี ค.ศ. 1989 โดยเขาลงเล่นให้ทีมที่เตะอุ่นเครื่องกับแอสตันวิลลา 
เกรอัม เทย์เลอร์ ประทับใจฟอร์มของเขามาก จึงได้ให้โอกาสมาทดสอบฝีเท้า และได้เซ็นสัญญากับทีม โดยดไวต์ ยอร์ก ได้โอกาสลงสนามในดิวิชัน 1 (พรีเมียร์ลีกในปัจจุบัน) เป็นครั้งแรกในฤดูกาล 1989-1990 โดยเป็นนัดที่ต้องบุกไปเยือนสโมสรคริสตัลพาเลซที่สนามเซลเฮิสต์พาร์กเมื่อวันที่ 24 มีนาคม ค.ศ. 1990 ซึ่งจบลงด้วยชัยชนะ 1-0 ของเจ้าบ้าน
ฤดูกาล 1990-1991 ดไวต์ ยอร์ก ยิงประตูแรกให้แอสตันวิลลา ได้ในการแข่งขันดิวิชั่น 1 ที่พบกับดาร์บี้ เคาน์ตี้ ที่สนามวิลลาพาร์ค โดยถูกเปลี่ยนตัวลงมาแทนไนเจล คาลาแกน และเป็นผู้ยิงประตูชัยในนาทีที่ 90 ให้ทีมชนะไป 3-2
ในช่วงที่เล่นให้กับแอสตันวิลลา ตั้งแต่ปี ค.ศ. 1989 ดไวต์ ยอร์ก เล่นในตำแหน่งปีกขวามาโดยตลอด จนกระทั่งในพรีเมียร์ลีกฤดูกาล 1995-1996 เขาได้เปลี่ยนมาเล่นในตำแหน่งกองหน้า และสามารถสร้างผลงานการเป็นดาวยิงประจำพรีเมียร์ลีกได้อย่างรวดเร็ว
ยอร์กเป็นกองหน้าคนสำคัญของแอสตันวิลลา ในชุดที่เข้าชิงชนะเลิศฟุตบอลลีกคัพ กับสโมสรลีดส์ยูไนเต็ด ในปี 1996 โดยในนัดชิงชนะเลิศที่สนามกีฬาเวมบลีย์ เขาสามารถยิงประตูได้และช่วยให้ทีมชนะ 3-0 คว้าแชมป์ไปครองได้สำเร็จ
วันที่ 30 กันยายน 1996 เขาทำแฮตทริกได้ในเกมส์ที่แอสตันวิลลาออกไปแพ้สโมสรนิวคาสเซิลยูไนเต็ด 4-3 ที่สนามเซนต์เจมส์พาร์ก เกมนัดดังกล่าวนิวคาสเซิลออกนำไปก่อน 3-1 และแอสตันวิลลาเหลือแค่ 10 คน จากการที่มาร์ค ดราเปอร์ โดนไล่ออกตอนท้ายครึ่งแรก ยอร์คเล่นอย่างมุ่งมั่น และพาแอสตันวิลลา กลับสู่เกมโดยการยิงอีกสองประตูในครึ่งหลังให้ทีมไล่ตามมาเป็น 4-3 และเป็นแฮตทริกของเขา แม้ท้ายที่สุดทีมจะเป็นฝ่ายพ่ายแพ้ แต่จากฟอร์มอันยอดเยี่ยมของเขาในนัดนี้ทำให้เขาได้รับความสนใจจากแมนเชสเตอร์ยูไนเต็ด
เอเซเด เอย์บาร์

บริษัทกีฬาเอย์บาร์  หรือเรียกอย่างย่อว่า เอเซเด เอย์บาร์  เป็นสโมสรแห่งหนึ่งที่ปัจจุบันเล่นในลาลิกาของสเปน มาจากเมืองเอย์บาร์ทางภาคเหนือของประเทศ ก่อตั้งเมื่อวันที่ 30 พฤศจิกายน ค.ศ. 1940 ปัจจุบันเล่นที่สนามกีฬาเทศบาลอิปูรัวที่มีความจุ 5,250 ที่นั่ง เอย์บาร์เป็นสโมสรฟุตบอลยุโรปแห่งแรกที่ได้รับมาตรฐาน ISO-9001
ชุดทีมเหย้าเป็นชุดสีเลือดหมู-น้ำเงิน พร้อมกับกางเกงสีน้ำเงิน
 2013–14
 987–88, 2006–07, 2010–11,
 1950–51, 1952–53, 1961–62, 1962–63, 1966–67
 1981–82, 1985–86
วอลเลย์บอลชายทีมชาติอิหร่าน

วอลเลย์บอลชายทีมชาติอิหร่าน  เป็นตัวแทนของประเทศอิหร่านทีมนี้ได้รับการบริหารโดยสหพันธ์วอลเลย์บอลสาธารณรัฐอิสลามอิหร่าน (ไออาร์ไอวีเอฟ) และเป็นส่วนหนึ่งในการแข่งขันวอลเลย์บอลระดับนานาชาติ วอลเลย์บอลอิหร่านเป็นหนึ่งในทีมที่ดีที่สุดในโลก. 
ณ เดือนมิถุนายน ค.ศ. 2021 ทีมชาติอิหร่านถือเป็นทีมที่ดีที่สุดในทวีปเอเชีย โดยรั้งอันดับที่ 7 ของการจัดอันดับโลกเอฟไอวีบี
กีฬาแบดมินตันในเอเชียนเกมส์ 2014

แบดมินตันในเอเชียนเกมส์ 2014 จัดขึ้น ณ กเยยังยิมเนเซียม อินช็อน ประเทศเกาหลีใต้ ตั้งแต่วันที่ 20 ถึง 29 กันยายน ค.ศ. 2014
ประเทศที่เข้าร่วม.
<templatestyles src="Col-begin/styles.css"/>
ชาวบริติช

ชาวบริติช  หรือ บริตัน  เป็นที่รู้จักในสำนวนภาษาปากว่า บริตส์  เป็นชนชาติหรือคนพื้นเมืองของสหราชอาณาจักร ดินแดนโพ้นทะเลของสหราชอาณาจักร และดินแดนปกครองตนเองภายใต้อธิปไตยของสหราชอาณาจักร (คราวน์ดีเพนเดนซี) ตลอดจนผู้สืบเชื้อสายจากชนชาตินี้ กฎหมายสัญชาติสหราชอาณาจักรสมัยใหม่ หมายถึง พลเมืองและผู้ถือสัญชาติสหราชอาณาจักร แต่ในบริบททางประวัติศาสตร์จะหมายถึงชาวบริตัน ซึ่งเป็นชนพื้นเมืองของเกาะบริเตนใหญ่และแคว้นเบรอตาญ กลุ่มชนที่เหลือรอดในปัจจุบันคือชาวเวลส์, ชาวคอร์นิช และชาวเบรอตาญ คำนี้ยังสื่อถึงพลเมืองอดีตจักรวรรดิบริติชที่เคยอาศัยอยู่ในประเทศก่อน ค.ศ. 1973 และไม่ได้ถือสัญชาติหรือสิทธิพลเมืองสหราชอาณาจักร
แยกเทียมร่วมมิตร

แยกเทียมร่วมมิตร  หรือ แยกโรบินสันรัชดา, แยกศูนย์วัฒนธรรมฯ เป็นสามแยกจุดบรรจบของถนนเทียมร่วมมิตรกับถนนรัชดาภิเษก ในพื้นที่เขตดินแดง กรุงเทพมหานคร 
สถานที่สำคัญใกล้เคียงในบริเวณนี้ เช่น ศูนย์วัฒนธรรมแห่งประเทศไทย, รถไฟฟ้ามหานคร สายเฉลิมรัชมงคล (สถานีศูนย์วัฒนธรรมแห่งประเทศไทย), อาคารไซเบอร์เวิลด์ทาวเวอร์, บิ๊กซี เอ็กซ์ตร้า รัชดาภิเษก
คลองบางไส้ไก่

คลองบางไส้ไก่ เป็นคลองในท้องที่เขตธนบุรีและเขตคลองสาน กรุงเทพมหานคร มีความยาว 3.212 กิโลเมตร เริ่มตั้งแต่ริมแม่น้ำเจ้าพระยาด้านถนนเจริญนคร เขตคลองสาน ไปเชื่อมคลองบางกอกใหญ่ และมีจุดเชื่อมกับคลองสมเด็จเจ้าพระยาที่เขตธนบุรี ไปออกแม่น้ำเจ้าพระยาอีกทางหนึ่งที่เขตคลองสาน ถือเป็นคลองหลักสำคัญที่ช่วยในการระบายน้ำในย่านฝั่งธนบุรี แถบวงเวียนใหญ่
ประวัติ.
สมัยก่อนคลองนี้เคยมีชื่อเรียกกันว่า "คลองบางสักกาย" โดยตั้งชื่อคลองตามถิ่นฐานของชาวมอญในบริเวณปากคลองฝั่งคลองบางกอกใหญ่ ซึ่งชาวมอญกลุ่มนี้มีชื่อกลุ่มว่า "มอญสักกาย" ต่อมาชื่อคลองมีการเรียกเพี้ยนตามยุคสมัย โดยเพี้ยนมาเป็น บางสาวกลาย, บางสาวไก่, บางสายไก่ และบางไส้ไก่ตามลำดับ ส่งผลให้ชาวมอญที่ตั้งถิ่นฐานบริเวณปากคลองในปัจจุบันเปลี่ยนชื่อชุมชนเป็น "มอญบางไส้ไก่" คลองสายนี้คาดกันว่าน่าจะเป็นคลองที่ถูกขุดขึ้นมา แต่ไม่ปรากฏหลักฐานแน่ชัดว่าขุดในสมัยใด คาดว่าน่าจะขุดในสมัยกรุงธนบุรีเป็นราชธานี บางข้อมูลบอกว่าเป็นคลองที่ขุดในสมัยต้นกรุงรัตนโกสินทร์ อีกแหล่งข้อมูลก็ว่าขุดในสมัยรัชกาลที่ 5 สันนิษฐานว่าสมเด็จเจ้าพระยาบรมมหาประยูรวงศ์ (ดิศ บุนนาค) หรือสมเด็จเจ้าพระยาบรมมหาศรีสุริยวงศ์ (ช่วง บุนนาค) เป็นผู้ดำเนินการขุดคลอง
คลองบางไส้ไก่ได้รับการประกาศให้เป็นคลองสายสำคัญซึ่งควรอนุรักษ์ไว้ตามมติคณะรัฐมนตรี เมื่อวันที่ 13 มิถุนายน พ.ศ. 2510
ในอดีตเคยมีปลาอาศัยอยู่ในคลองเป็นจำนวนมาก รวมทั้งยังเคยใช้เป็นเส้นทางสำหรับสัญจรทางน้ำ และพื้นที่ริมคลองส่วนใหญ่ในอดีตเป็นสวนผลไม้ของชาวบ้าน แต่ในช่วงหลังจากปี พ.ศ. 2530 ความเจริญของกรุงเทพมหานครในพื้นที่ฝั่งธนบุรีได้พัฒนาขึ้นมากและมีการเพิ่มขึ้นของประชากรอย่างรวดเร็ว พื้นที่ริมคลองได้เปลี่ยนจากสวนผลไม้กลายเป็นอาคารบ้านเรือน และมีการก่อสร้างสิ่งปลูกสร้างรุกล้ำแนวคลอง ส่งผลให้คลองบางไส้ไก่ในปัจจุบันแคบลงอย่างที่เห็น ปัจจุบันคลองบางไส้ไก่มีความกว้างประมาณ 4–8 เมตร และสภาพน้ำในคลองเน่าเสียหลายจุด โดยเฉพาะบริเวณประตูระบายน้ำฝั่งคลองบางกอกใหญ่ ซึ่งเป็นจุดบรรจบกับคลองสมเด็จเจ้าพระยา บริเวณใกล้กับมหาวิทยาลัยราชภัฏบ้านสมเด็จเจ้าพระยา จะมีสภาพน้ำในคลองที่เน่าเสียอย่างเห็นได้ชัด
การใช้พื้นที่ริมคลอง.
มีวัดสำคัญริมคลองได้แก่ วัดบางไส้ไก่ วัดหิรัญรูจีวรวิหาร วัดใหญ่ศรีสุพรรณ และวัดสุทธาราม ที่ริมคลองบางไส้ไก่ มีศาลเจ้าเก่าแก่คือ "ศาลเจ้าแม่ทับทิม" อยู่ตรงมุมบ้านหลวงอนุสิฐภูมิเทศ (เนียม เทวคุปต์) เดิมน่าจะเป็นศาลพระภูมิ แต่ต่อมากลายเป็นศาลเจ้าแม่ทับทิม
สันนิษฐานว่าในอดีตคนอาศัยอยู่แถบบางไส้ไก่กันมาก ต่อมาค่อย ๆ ขยายไปด้านทิศตะวันออกเช่นย่านสำเหร่ ยังมีชาวลาวที่อพยพมาจากเวียงจันทน์ตั้งแต่สมัยปลายกรุงธนบุรีถึงต้นรัตนโกสินทร์ เช่น "หมู่บ้านลาว" หรือ "ชุมชนบางไส้ไก่" อยู่ด้านหลังมหาวิทยาลัยราชภัฏบ้านสมเด็จเจ้าพระยา เขตธนบุรี
ชุมชนริมคลองบางไส้ไก่เป็นอาคารบ้านเรือนที่เช่าจากตระกูลบุนนาค
แยกยมราช

แยกยมราช เป็นสี่แยกในเขตดุสิต กรุงเทพมหานคร เป็นจุดตัดระหว่างถนนสวรรคโลก ถนนหลานหลวง ถนนพิษณุโลก และถนนเพชรบุรี 
เป็นแยกที่มีจุดตัดทางรถไฟสายเหนือ, สายตะวันออกและสายใต้และมีสะพานข้ามทางแยก ซึ่งห้ามรถจักรยานยนต์วิ่งข้าม รวมถึงยังเป็นทางขึ้นทางด่วนยมราช (บางโคล่, บางนา-ดาวคะนอง และ ดินแดง-ถนนพระราม 9 แจ้งวัฒนะ)
วอลเลย์บอลชายในเอเชียนเกมส์ 2014

<table class="infobox" cellpadding="3" style="width:27em; text-align:left; font-size:90%; line-height:1.5em; border-collapse:collapse;">
<tr><td colspan="2" style="text-align:center; font-size:125%; font-weight:bold; border-bottom:1px solid #aaa;">วอลเลย์บอลชาย<br>ในเอเชียนเกมส์ 2014</td></tr>
<tr><th>วันที่</th><td>20 กันยายน – 3 ตุลาคม</td></tr><tr><th>นักกีฬา</th><td>191 คน จาก 16 ประเทศ</td></tr><tr><td align="left" style="border-top:1px solid #aaa; padding:0.2em;">← 2010</td><td align="right" style="border-top:1px solid #aaa; padding:0.2em;">2018
 →</td></tr></table>
วอลเลย์บอลในเอเชียนเกมส์ 2014 ได้มีการจัดขึ้นในอินช็อน, ประเทศเกาหลีใต้ ตั้งแต่วันที่ 20 กันยายน – 3 ตุลาคม 2557
อาซากะ

<ns>0</ns>
 <revision>
 <parentid>10669388</parentid>
 <timestamp>2023-04-10T09:41:25Z</timestamp>
 <contributor>
 <username>BeckNoDa</username>
 </contributor>
 <comment>ปรับปรุงกล่องข้อมูล</comment>
 <origin>10683673</origin>
 <model>wikitext</model>
 <format>text/x-wiki</format>
อาซากะ  เป็นนครในจังหวัดไซตามะ ประเทศญี่ปุ่น ชื่อของเมืองได้มาจากพระนามของเจ้าชายอาซากะ ในขณะที่ดำรงตำแหน่งประธานกิตติมศักดิ์สมาคมกอล์ฟโตเกียว และได้ย้ายที่ตั้งมาที่เมืองนี้เมื่อปี ค.ศ. 1932 ปัจจุบันมีประชากร 130,764 คน
เมืองอาซากะเคยเป็นสถานที่จัดการแข่งขันปัญจกีฬาสมัยใหม่ ในกีฬาโอลิมปิกฤดูร้อน 1964 ณ สวนอาซามาเนซุ
วัดโพธิ์งาม (จังหวัดสมุทรสงคราม)

วัดโพธิ์งาม เป็นโบราณที่สร้างมานานแล้ววัดหนึ่ง สร้างเมื่อใดและใครเป็นผู้สร้าง ไม่มีหลักฐานปรากฏชัด เพียงแค่ทราบว่า วัดโพธิ์งามได้รับวิสุงคามสีมาเมื่อปี พ.ศ. 2450 
ประวัติวัด.
วัดโพธิ์งามสร้างเมื่อใดและใครเป็นผู้สร้าง ไม่มีผู้ใดสามารถให้ความกระจ่างได้ เพราะไม่มีอะไรเป็นหลักฐานให้ปรากฏเลย เพียงแค่ทราบว่า เป็นโบราณที่สร้างมานานแล้ววัดหนึ่ง วัดโพธิ์งามได้รับวิสุงคามสีมา ปี พ.ศ. 2450 ส่วนผู้ที่ปฏิสังขรณ์กันสืบมา ๆ มานั้นก็คงเป็นเจ้าอาวาส และประชาชนในตำบลนี้และได้ทำนุบำรุงสืบมาจนถึงปัจจุบันนี้
สิ่งสำคัญภายในวัด.
หลวงพ่อย้อย พระประธานประจำอุโบสถหลังเก่า.
หลวงพ่อย้อย เป็นพระปางมารวิชัย ทำด้วยศิลาแดง หน้าตัก 145 ซ.ม. สูงจากพื้นฐานที่รองประทับนั่งถึงพระเกตุจุฬา 200 ซ.ม. 
พระที่สร้างขึ้นใหม่เมื่อประมาณ 50 ปีเศษ เพื่อประจำอุโบสถหลังใหม่อีกรูปหนึ่ง เป็นพระหล่อด้วยโลหะต่างๆ เป็นพระปางมารวิชัย
ลำดับเจ้าอาวาส.
วัดโพธิ์งาม เท่าที่สอบถามสืบค้นได้ มีเจ้าอาวาส ดังนี้
ต้นไม้พ่นควัน

ต้นไม้พ่นควัน ชื่อวิทยาศาสตร์: "Boehmeria malabarica" เป็นพืชในวงศ์ Urticaceae เป็นไม้พุ่ม ผลัดใบ ดอกสีเขียวอมขาว ดอกช่อ มีริ้วประดับ เมื่อดอกตัวผู้บานจะปล่อยละอองเรณูออกมาทำให้ดูเหมือนควันบุหรี่
วงศ์กะลังตังช้าง

วงศ์กะลังตังช้าง (Urticaceae) เป็นวงศ์ของพืชมีดอก ชื่อของวงศ์นี้ตั้งตามสกุล "" มีสมาชิกทั้งสิ้น 2,600 สปีชีส์ ประกอบด้วย 54 - 79 สกุล สกุลที่มีขนาดใหญ่ที่สุดคือ "" 500 to 715 สปีชีส์ รองลงมาคือ "" 300 สปีชีส์, "" 80สปีชีส์ และ "" 75 สปีชีส์)กระจายพันธุ์ทั่วโลก
ปลาฉลามก็อบลิน

ปลาฉลามก็อบลิน หรือ ปลาฉลามปีศาจ (ชื่อวิทยาศาสตร์: "Mitsukurina owstoni") ปลากระดูกอ่อนจำพวกปลาฉลามชนิดหนึ่ง 
ชื่อ.
เป็นปลาฉลามน้ำลึกที่พบเห็นตัวได้ยาก และมีรูปร่างลักษณะประหลาด อันเป็นที่มาของชื่อ และยังเป็นเพียงสิ่งมีชีวิตชนิดเดียวในวงศ์และสกุลเดียวกันนี้ก็ยังดำรงเผ่าพันธุ์มาจนถึงปัจจุบัน ถือได้ว่าเป็น "ซากดึกดำบรรพ์มีชีวิต" อีกชนิดหนึ่ง ที่มีรูปร่างแทบไม่แปรเปลี่ยนไปจากยุคก่อนประวัติศาสตร์
โดยที่ชื่อวิทยาศาสตร์นั้น ตั้งขึ้นมาจากชื่อของ คะคิชิ มิตซุคุริ ศาสตราจารย์แห่งมหาวิทยาลัยโตเกียว ซึ่งเป็นผู้ที่นำตัวอย่างที่ได้รับจาก อลัน โอลสตัน นักธรรมชาติวิทยาชาวอังกฤษ มอบให้แก่ เดวิด สตารร์ จอร์แดน ซึ่งเป็นผู้อนุกรมวิธาน ดังนั้นชื่อวิทยาศาสตร์จึงถูกตั้งเพื่อเป็นเกียรติให้แก่บุคคลทั้งสองท่านนี้ ขณะที่ชื่อสามัญอาจจะแปลได้ว่ามาจากคำว่า "เท็งงุ"  ซึ่งเป็นปีศาจในความเชื่อของญี่ปุ่นโบราณ ที่มีใบหน้าสีแดงและจมูกแหลมยาว
ลักษณะ.
ปลาฉลามก็อบลิน มีความยาวเต็มที่ได้ 3 หรือ 4 เมตร (10 และ 13 ฟุต) อาศัยอยู่ในเขตน้ำลึกได้มากกว่า 100 เมตร (330 ฟุต) ซึ่งเป็นที่ ๆ แสงส่องลงไปไม่ถึง พบชุกชุมที่โตเกียวแคนยอน ซึ่งเป็นหุบผาลึกใต้ทะเลในพื้นที่อ่าวโตเกียว ประเทศญี่ปุ่น โดยปกติแล้วจะมีลำตัวและครีบสีขาว แต่เมื่อถูกจับขึ้นมาจากน้ำลำตัวจะเปลี่ยนไปเป็นสีแดงเหมือนเลือด ปลาฉลามก็อบลินมีลักษณะเด่น คือ บริเวณส่วนหัวด้านบนที่มีส่วนกระดูกที่ยื่นแหลมออกไปข้างหน้าเหนือกรามบน ในปากเต็มไปด้วยฟันที่แหลมคม ซึ่งส่วนหัวที่ยื่นยาวออกไปนั้น ด้านล่างประกอบไปด้วยอวัยวะเล็ก ๆ หลายร้อยอันที่ทำหน้าที่เหมือนเซนเซอร์ตรวจจับคลื่นไฟฟ้าของสิ่งมีชีวิตต่าง ๆ ที่จับได้แม้กระทั่งคลื่นไฟฟ้าอ่อนถึง 1 ในล้านโวลต์ เพื่ออาหารซึ่งได้แก่ ปู หรือสัตว์น้ำชนิดต่าง ๆ ที่หลบซ่อนตัวลงในพื้นโคลนใต้ทะเล ซึ่งเป็นสถานที่ ๆ หาอาหารได้ยากยิ่ง อีกทั้งกรามยังมีกระดูกขากรรไกรที่เหมือนบานพับที่สามารถขยายออกมาเพื่อพุ่งงับเหยื่อมิให้หลุดไปได้อีกด้วย เมื่อพบเหยื่อแล้วจะใช้กรามที่ยื่นออกมานี้งับเหยื่อไว้ก่อนและค่อยดึงกลับเข้ามา โดยนักวิทยาศาสตร์สันนิษฐานว่าเหตุที่ต้องมีกรามเช่นนี้เพื่อชดเชยส่วนที่อ่อนแอของร่ายกาย เนื่องจากปลาฉลามก็อบลินไม่มีครีบหรืออวัยวะใด ๆ ที่ทำให้ว่ายน้ำเร็ว ปลาฉลามก็อบลินจัดได้ว่าเป็นปลาฉลามชนิดที่ว่ายน้ำได้แย่มาก และเชื่อว่าปลาฉลามก็อบลินเมื่อถึงวัยเจริญพันธุ์จะขยายพันธุ์ในที่ ๆ มีอาหารสำหรับเลี้ยงตัวอ่อนอุดมสมบูรณ์ เพื่อใช้เป็นสถานที่พักเลี้ยง ส่วนปลาที่โตเต็มที่แล้วจะว่ายห่างออกไปเพื่อให้ตัวอ่อนได้มีอาหารที่เพียงพอ มิต้องแย่งกัน เพื่อความอยู่รอดของเผ่าพันธุ์ 
ปลาฉลามก็อบลิน ถูกค้นพบครั้งแรกในช่วงปี ค.ศ. 1873-76 จากการสำรวจของเรือเอชเอ็มเอส ชาเลนเจอร์ ที่สำรวจทะเลในพื้นที่ต่าง ๆ รวมถึงเก็บรวบรวมตัวอย่างของปลาฉลามชนิดต่าง ๆ อีกเป็นจำนวนมากอีกด้วย โดยปลาฉลามก็อบลินถูกค้นพบที่นอกชายฝั่งทะเลญี่ปุ่น แต่ก็ยังเป็นเวลาอีกหลายปีต่อมาจึงถูกอนุกรมวิธานทางวิทยาศาสตร์
การค้นพบจนถึงปัจจุบัน.
จนถึงปัจจุบัน ปลาฉลามก็อบลินมีรายงานการพบตัวทั่วโลกประมาณ 30 ครั้งเท่านั้น แต่ชาวประมงชาวญี่ปุ่นที่จับปลาที่โตเกียวแคนยอนจับปลาฉลามก็อบลินได้มากถึง 148 ตัว โดยจับได้ตัวแรกในปี ค.ศ. 1995 และยังเคยจับปลาฉลามก็อบลินในวัยอ่อนที่ส่วนของกรามยังไม่ยื่นออกมาได้อีกด้วย ส่วนปลาฉลามก็อบลินที่ยังชีวิตมีไม่กี่ตัวเท่านั้นที่ถูกเก็บไว้ในพิพิธภัณฑ์สัตว์น้ำ แต่ก็มีชีวิตอยู่ได้เพียงชั่วระยะเวลาสั้น ๆ ตัวหนึ่งถูกเก็บไว้ที่มหาวิทยาลัยโตโกมีอายุได้เพียงสัปดาห์เดียว และอีกตัวหนึ่งถูกเก็บไว้ที่โตเกียวซีไลฟ์ปาร์ค แต่ก็มีอยู่ได้เพียง 2 วัน
สกุลป่านรามี

สกุลป่านรามี  เป็นสกุลของพืชมีดอกที่มีสมาชิกประมาณ 100 สปีชีส์ อยู่ในวงศ์ Urticaceae เป็นพืชท้องถิ่นในเอเชียและอเมริกาเหนือ สมาชิกในสกุลนี้มีทั้งไม้ล้มลุก ไม้พุ่ม และไม้ยืนต้นขนาดเล็ก ชื่อสกุลนี้ตั้งชื่อตามนักพฤกษศาสตร์เยอรมัน Georg Rudolf Boehmer
พืชที่สำคัญในสกุลนี้คือป่านรามี ("Boehmeria nivea") เป็นพืชเส้นใยที่สำคัญ บางชนิดใช้ปลูกเป็นไม้ประดับ
ป่านรามี

ป่านรามี (Ramie; ชื่อวิทยาศาสตร์: "Boehmeria nivea") เป็นพืชในวงศ์ Urticaceae เป็นพืชพื้นเมืองในเอเชียตะวันออก เป็นไม้ล้มลุกอายุหลายปี ใบมีขนสีเงิน ทำให้บางครั้งเรียกว่าป่านรามีขาว ซึ่งจะต่างจากป่านรามีอีกสปีชีส์หนึ่ง ซึ่งมีต้นกำเนิดในคาบสมุทรมลายู ใบจะมีขนาดเล็กกว่าและมีสีเขียวทั้งสองด้านเรียกป่านรามีเขียว คำว่ารามีมาจากภาษามลายูโบราณ
ป่านรามีเป็นพืชเศรษฐกิจที่สำคัญ เป็นพืชให้เส้นใย ในเวียดนามมีขนมที่ทำจากแป้งข้าวเหนียว เนื้อขนมเป็นสีดำเพราะใส่น้ำคั้นจากใบป่านรามี ทำให้มีสีและกลิ่นเฉพาะ
ประเทศไทยในเอเชียนเกมส์ 2014

ประเทศไทย เข้าร่วมแข่งขันกีฬาเอเชียนเกมส์ ครั้งที่ 17 ค.ศ. 2014 (พ.ศ. 2557) ซึ่งจัดขึ้นที่เมืองอินช็อน ประเทศเกาหลีใต้ ระหว่างวันที่ 19 กันยายน ถึง 4 ตุลาคม พ.ศ. 2557
โดยประเทศไทยในการแข่งขันเอเชียนเกมส์ครั้งนี้ ได้มีการสร้างประวัติศาสตร์หน้าใหม่ให้เกิดขึ้น 2 อย่าง คือ ทีมวอลเลย์หญิงสามารถคว้าเหรียญทองแดงมาได้ นับเป็นเหรียญรางวัลเอเชียนเกมส์เป็นครั้งแรก และมีนักกีฬาไทยที่ทำสถิติเหรียญทองเอเชียนเกมส์ให้กับตัวเองได้มากที่สุด คือ 8 เหรียญจากเอเชียนเกมส์ทั้งหมด 4 ครั้ง คือ พรชัย เค้าแก้ว นักเซปักตะกร้อ
สรุปเหรียญรางวัล.
<templatestyles src="Col-begin/styles.css"/>
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
<templatestyles src="Col-begin/styles.css"/>
คิม กีซู

คิม กีซู นักมวยสากลชาวเกาหลีใต้ เกิดเมื่อ 17 กันยายน พ.ศ. 2482 เป็นแชมป์โลกมวยสากลคนแรกของเกาหลีใต้ โดยได้ครองแชมป์โลกเมื่อ พ.ศ. 2509 และเคยมาชกกับอภิเดช ศิษย์หิรัญในไทย ก่อนจะเป็นฝ่ายชนะคะแนนไป เขาเสียชีวิตเมื่อ 10 มิถุนายน พ.ศ. 2540 
ประวัติ.
คิมเคยชกมวยสากลสมัครเล่นในนามทีมชาติเกาหลีใต้มาก่อน และได้เหรียญทองเอเชียนเกมส์เมื่อ พ.ศ. 2501 ต่อมาได้หันมาชกมวยสากลอาชีพ เขาขึ้นชกมวยสากลอาชีพครั้งแรกเมื่อ 1 ตุลาคม พ.ศ. 2504 ซึ่งเป็นการชิงแชมป์เกาหลีใต้รุ่นมิดเดิลเวท ซึ่งคิมเป็นฝ่ายชนะคะแนนกัง แซชุลได้แชมป์มาครอง จากนั้น ขึ้นชกชนะเป็นส่วนใหญ่ จนได้ครองแชมป์ OPBF รุ่นมิดเดิลเวทเมื่อ 10 มกราคม พ.ศ. 2508 ชนะน็อค ฟูมิโอะ ไดสุ ยก 6 คิมป้องกันแชมป์ไว้ได้ 3 ครั้ง ก็ขึ้นชิงแชมป์โลกรุ่นจูเนียร์มิดเดิลเวทเมื่อ 25 มิถุนายน พ.ศ. 2509 ชนะคะแนน นีโน่ เบนเวนูตี ทำให้คิมกลายเป็นแชมป์โลกมวยสากลคนแรกของเกาหลีใต้ไปทันที จากนั้น เขาได้ชกป้องกันทั้งแชมป์โลกและแชมป์ OPBF มาตลอด และยังเดินทางมาชกนอกรอบกับอภิเดช ศิษย์หิรัญ ในขณะที่ครองแชมป์ทั้งสองตำแหน่งนี้เมื่อ 8 พฤศจิกายน พ.ศ. 2510 ซึ่งคิมเป็นฝ่ายชนะคะแนนไป
คิมครองแชมป์ทั้งสองตำแหน่งมาจนถึง พ.ศ. 2511 เขาเสียแชมป์โลกไปก่อนเมื่อ 25 พฤษภาคม แพ้คะแนน ซานโดร มาสซิงญี จากนั้นจึงเสียแชมป์ OPBF ในการชกครั้งถัดมา เมื่อ 20 พฤศจิกายน แพ้คะแนน ฮิซาโอะ มินามิ คิมขึ้นชกแก้มือชิงแชมป์ OPBF คืนมาได้สำเร็จเมื่อ 1 มีนาคม พ.ศ. 2512 ชนะคะแนน มินามิ คู่ปรับเก่า จากนั้นได้ประกาศแขวนนวมและสละแชมป์ OPBF ไปเมื่อ 5 สิงหาคม พ.ศ. 2512 หลังจากเลิกชกมวย เขาหันไปเป็นเทรนเนอร์ และประกอบธุรกิจ ก่อนจะเสียชีวิตด้วยมะเร็งตับเมื่อ 10 มิถุนายน พ.ศ. 2540
อุทยานแห่งชาติกรันปาราดีโซ

อุทยานแห่งชาติกรันปาราดีโซ  ตั้งอยู่ในแคว้นปีเยมอนเต ทางภาคตะวันตกเฉียงเหนือของประเทศอิตาลี บริเวณเทือกเขาแอลป์ใกล้กับอุทยานแห่งชาติวานวซของฝรั่งเศส ในอุทยานแห่งชาติกรันปาราดีโซ มีเทือกเขาสูงหลายยอด รวมทั้งยอดเขากรันปาราดีโซ มีธารน้ำแข็งขนาดใหญ่ อีกทั้งป่าที่มีต้นเฟอร์ ต้นสน มีทุ่งหญ้าแบบแอลไพน์ ซึ่งทุ่งหญ้าเหล่านี้จะมีสีสันสวยงามในเดือนมิถุนายน นอกจากนี้ยังมีสัตว์เลี้ยงลูกด้วยนมอีกหลายชนิดเช่น กระต่ายป่า สุนัขจิ้งจอก นาก และมีนกอีกหลายชนิดอาทิเช่น นกอินทรีสีทอง นกหัวขวาน เป็นต้น
ประวัติ.
เนื่องจากการไล่ล่าในช่วงต้นคริสต์ศตวรรษที่ 19 ทำให้แพะภูเขาในเทือกเขาแอลป์เหลือจำนวนอยู่เพียงประมาณ 60 ตัวที่รอดอยู่ในอาณาเขตของกรันปาราดีโซเท่านั้น แพะภูเขานั้นถูกล่าคุกคามอย่างหนัก บ้างก็ล่าเพื่อการกีฬา นอกจากนี้ ยังมีความเชื่อว่าส่วนต่าง ๆ ของร่างกายของมันยังมีสรรพคุณในการรักษาโรคได้ เช่น เครื่องรางที่ประดิษฐ์ขึ้นจากกระดูกรูปกากบาท (รูปไม้กางเขน) ที่อยู่ใกล้กับหัวใจของแพะภูเขานั้นก็ยังมีความเชื่อว่าสามารถช่วยปกป้องชีวิตจากความตายได้ จากการลดจำนวนลงอย่างน่าตกใจของประชากรแพะภูเขา ทำให้วิกเตอร์ เอมมานูเอล ผู้ซึ่งต่อมาได้ขึ้นครองราชย์เป็นพระเจ้าวิตโตรีโอ เอมานูเอเลที่ 2 แห่งอิตาลี ได้ประกาศให้ กรันปาราดีโซ เป็นเขตสงวนพันธุ์สัตว์ป่าในปี พ.ศ. 2399 ผู้คุ้มครองแพะภูเขาคนแรกจึงได้เกิดขึ้น เส้นทางที่ได้วางไว้สำหรับแพะภูเขายังคงใช้มาจนถึงทุกวันนี้โดยเป็นส่วนหนึ่งของระยะทาง 724 กิโลเมตร (450 ไมล์) อันเป็นเส้นทางเดินเท้าของสัตว์
ในปี พ.ศ. 2463 พระเจ้าวิตโตรีโอ เอมานูเอเลที่ 3 แห่งอิตาลี พระราชนัดดาในกษัตริย์วิตโตรีโอ เอมานูเอเลที่สอง ได้ทรงบริจาคพื้นที่อุทยานจำนวน 21 ตารางกิโลเมตร (5,189 เอเคอร์) และได้มีการจัดตั้งเป็นอุทยานขึ้นปี พ.ศ. 2465 นอกจากแพะภูเขาแล้ว ยังสามารถพบสัตว์ชนิดอื่น ๆ ได้ในอุทยานแห่งนี้ เช่น เออร์มิน, เพียงพอน, กระต่ายแฮร์, แบดเจอร์ยูเรเชีย, เลียงผาแอลไพน์, สุนัขจิ้งจอก ซึ่งอพยพมาจากอิตาลีตอนกลางเมื่อไม่นานมานี้ หรือแม้กระทั่งแมวป่าลิงซ์ก็อาจพบได้ ทั้งแพะภูเขาและเลียงผาจะใช้เวลาส่วนใหญ่เกือบทั้งปีอยู่ในบริเวณเหนือแนวป่าขึ้นไป และจะอพยพลงมาด้านล่างสู่หุบเขาในช่วงฤดูหนาวและฤดูใบไม้ผลิ แต่สำหรับตัวมาร์มอตนั้นจะออกหากินพืชตามแนวหิมะ 
นอกจากนี้ ยังมีนกชนิดต่าง ๆ อีกกว่า 100 ชนิดในอุทยาน ไม่ว่าจะเป็นนกเค้าใหญ่พันธุ์ยูเรเชีย ไก่ป่าหิมะหิน นกแอลไพน์แอ็กเซนเตอร์ นกกาภูเขา และยังมีนกอินทรีย์สีทองที่ชอบทำรังอยู่บนหน้าผาหินหรือบางครั้งก็บนต้นไม้ ส่วนนกไต่ผานั้นจะอาศัยอยู่บริเวณหน้าผาที่สูงชัน นอกจากนี้ยังพบนกหัวขวานดำ และนกนัทแครกเกอร์ ตามแนวป่าไม้ของอุทยานอีกด้วย อุทยานแห่งนี้เป็นที่อยู่ของเหล่าผีเสื้อหลากหลายชนิด ไม่ว่าจะเป็น ผีเสื้ออพอลโล ผีเสื้อพีกไวท์ และผีเสื้อไวต์แอดไมรัลจากทางตอนใต้ เป็นต้น
คลองหัวลำโพง

คลองหัวลำโพง เป็นคลองขุดในท้องที่เขตคลองเตย กรุงเทพมหานคร
ประวัติ.
เมื่อ พ.ศ. 2400 ในรัชสมัยของพระบาทสมเด็จพระจอมเกล้าเจ้าอยู่หัว มีการตั้งสถานกงสุล และตั้งห้างค้าขายมากขึ้น ทั้งกงสุลอังกฤษ ฝรั่งเศส อเมริกา และนายห้างต่างประเทศได้ร้องว่า เรือสินค้าที่ต้องขึ้นมาถึงกรุงเทพนั้นเสียเวลามาก เพราะแม่น้ำคดเคี้ยวและน้ำยังไหลเชี่ยวในฤดูน้ำหลาก หากลงไปตั้งห้างแถวปากคลองพระโขนง แล้วขุดคลองลัดมาเชื่อมกับคลองผดุงกรุงเกษมจะสะดวกขึ้นมาก พระบาทสมเด็จพระจอมเกล้าเจ้าอยู่หัวจึงโปรดเกล้าฯ ให้เจ้าพระยาทิพากรวงศมหาโกษาธิบดี (ขำ บุนนาค) เป็นแม่กอง ขุดคลองแยกจากคลองผดุงกรุงเกษม ผ่าทุ่งหัวลำโพงเป็นเส้นตรงไปบรรจบคลองพระโขนงที่ใกล้ปากคลอง แล้วนำดินขึ้นมาถมด้านเหนือเพียงด้านเดียว พูนดินเป็นถนนคู่ขนานกันไป เรียกกันว่า คลองตรง และ "ถนนตรง" แต่ชาวบ้านเรียกกันว่า "คลองหัวลำโพง" และ "ถนนหัวลำโพง" ตามลำดับ อาจถือได้ว่าถนนตรง (ต่อมาคือถนนพระรามที่ 4) เป็นถนนเส้นแรกของไทยก่อนเปิดใช้ถนนเจริญกรุง 2 ปี
ต่อมาในสมัยรัฐบาลจอมพลสฤษดิ์ ธนะรัชต์ ได้มีการขยายถนนพระรามที่ 4 และยกเลิกเส้นทางรถไฟสายปากน้ำ เป็นผลทำให้คลองหัวลำโพงที่ขนานอยู่ริมถนนต้องถูกถมทิ้งพร้อมกับทางรถไฟสายปากน้ำเพื่อขยายถนน ซึ่งทำให้ถนนพระรามที่ 4 มีขนาดกว้างใหญ่อย่างที่เห็นในปัจจุบันนี้ และก่อให้เกิดถนนสายใหม่คือ ถนนทางรถไฟสายเก่าปากน้ำ ซึ่งมีจุดเริ่มต้นตั้งแต่บริเวณตลาดคลองเตย ไปบรรจบกับถนนสุขุมวิทบริเวณทางแยกต่างระดับพิพิธภัณฑ์ช้างเอราวัณ จังหวัดสมุทรปราการ 
คลองหัวลำโพงในปัจจุบันเริ่มต้นตั้งแต่คลองไผ่สิงโตที่ไหลลงไปเชื่อมกับคลองหัวลำโพง ผ่านบริเวณตลาดคลองเตย ชุมชนพัฒนาใหม่ มีถนนเกษมราษฎร์ที่ตัดผ่าน เลียบไปกับถนนริมทางรถไฟปากน้ำ มีทางพิเศษเฉลิมมหานครคร่อมคลองอยู่ ไปบรรจบกับคลองพระโขนงบริเวณวัดสะพาน
ในปี พ.ศ. 2565 คลองหัวลำโพง เป็นคลองที่มีปัญหาไม่สะอาดและมีกลิ่นเน่าเหม็นอย่างรุนแรง นายชัชชาติ สิทธิพันธุ์ ผู้ว่าราชการกรุงเทพมหานคร เลือกคลองหัวลำโพง ระยะทาง 1 กิโลเมตร เป็นต้นแบบในการแก้ไขแม่น้ำลำคลองของกรุงเทพมหานคร
พาโลม่า พิแคสโซ่

พาโลม่า พิแคสโซ่ (เกิดขึ้นมาจาก แอน พาโลม่า รูอิซ และ พิแคสโซ่ วาย จิลอท ณ ปารีส เมื่อวันที่ 19 เมษายน พ.ศ. 2492) เธอเป็นแฟชั่นดีไซน์เนอร์ชื่อดังชาวฝรั่งเศสและทำธุรกิจซึ่งเป็นที่รู้จักกันดีทางด้านการออกแบบเครื่องประดับในนาม ทิฟฟานี่ แอนด์ โค และธุรกิจน้ำหอมในนามชื่อของเธอเอง เธอเป็นลูกสาวคนสุดท้องของศิลปินผู้โด่งดังในสมัยศตวรรษที่20 ชื่อว่า พาโบล พแคสโซ่ และฟรองซ์ซัว จิลอท นักเขียนและนักวาดภาพ พี่ชายคนโตพ่อแม่เดียวกันมีชื่อว่า กลอด พิแคสโซ่ (เกิดเมื่อ พ.ศ. 2490) เธอมีพี่ชายต่างมารดาชื่อ พอลโล่ พิแคสโซ่ (พ.ศ. 2464-2518) มีพี่สาวต่างมารดาชื่อเมย่า (เกิดเมื่อ พ.ศ. 2478) และมีน้องสาวต่างบิดาชื่อ ออเรเลีย (เกิดเมื่อพ.ศ. 2499) ซึ่งพ่อของออเรเลียเป็นศิลปินที่ชื่อว่า ลุค ไซมอน
พาโลม่า ในภาษาสเปน หมายถึง “นกพิราบ” พาโลม่า พิแคสโซ่ ถูกใช้นำมาเป็นชื่อในผลงานต่างๆของพ่อเธอ อาทิ นกพิราบกับผลส้ม และนกพิราบสีน้ำเงิน 
อาชีพ.
อาชีพการทำเครื่องประดับของพาโลม่า พิแคสโซ่ เริ่มขึ้นในปี พ.ศ. 2511 เมื่อครั้งที่เธอเป็นนักออกแบบเสื้อผ้าในกรุงปารีส สร้อยคอหินจากแม่น้ำไนล์บางชิ้น เธอก็ได้ออกแบบมาจากหินที่ถูกซื้อมาจากตลาดนัด ซึ่งเป็นผลงานที่ได้รับความชื่นชมว่าเป็นผลงานที่เกิดจากความตั้งใจโดยเหล่านักวิจารณ์ นับว่าเป็นผลงานแรกๆที่ประสบความสำเร็จจนได้รับการจดเป็นหลักสูตรในด้านการออกแบบเครื่องประดับ หนึ่งปีต่อมา พิแคสโซ่ ได้นำเสนอผลงานชิ้นแรกให้กับเพื่อนของเธอ ซึ่งเป็นเจ้าของห้องเสื้อชื่อดัง อีฟ แซง ลอเรน ซึ่งได้ตัดสินให้ผลงานการออกแบบเครื่องประดับของเธอเป็นหนึ่งในคอลเลคชั่นของเขา และในปี พ.ศ. 2514 เธอก็ได้ทำงานที่บริษัทเครื่องประดับและอัญมณีของกรีกที่ชื่อว่า โซโลตัส
ในปี พ.ศ. 2523 พิแคสโซ่ ได้ออกแบบเครื่องประดับในนาม ทิฟฟานี่ แอนด์ โค ของนิวยอร์ก และในปีพ.ศ. 2527 เธอก็ได้เริ่มหันมาทดลองออกแบบเรื่องของเครื่องหอม โดยได้สร้างสรรค์น้ำหอมในนาม “พาโลม่า” ให้กับ ลอรีอัล ทั้งนี้หนังสือพิมพ์ นิวยอร์กโพสต์ ได้ขนานนามให้พิแคสโซ่เป็น “ผู้หญิงแกร่งที่มีความเป็นตัวของตัวเอง” รวมไปถึงการทำเครื่องสำอาง เครื่องประทินผิว ทั้งบอดี้โลชั่น, แป้ง, ครีมอาบน้ำ และสบู่ ซึ่งก็ถูกผลิตออกมาในปีเดียวกันนั่นเอง
พิพิธภัณฑ์ชื่อดังในอเมริกา 2 แห่ง ได้ว่าจ้าง พิแคสโซ่ ให้มาร่วมงานเพื่อออกแบบคอลเลคชั่นซึ่งได้ตั้งแสดงอยู่ถาวร นั่นก็คือที่พิพิธภัณฑ์แห่งชาติสถาบันสมิธโซเนี่ยล ซึ่งเป็นสร้อยคอที่ทำจากพลอยคุนไซต์ สีชมพูม่วงขนาด 396.30 กะรัต และผู้เข้าชมที่พิพิธภัณฑ์ประวัติศาสตร์ในเมืองชิคาโก้ ก็สามารถชมผลงานการออกแบบสร้อยข้อมือมูนสโตนขนาด 408.63 กะรัตที่ถูกประดับด้วยเพชรรูปสายฟ้าฟาด 
ในปี พ.ศ. 2531 พิแคสโซ่ ได้ถูกยกย่องจากบรรดาเหล่าแฟชั่นนิสต้า เดอะ แฟชั่น กรุ้ป ให้เป็นหนึ่งในผู้หญิงที่มีอิทธิพลสูงสุดในวงการธุกิจดีไซน์เนอร์ด้วยกัน สถาบันฮิสแพนิค ดีไซน์เนอร์ ได้เสนอให้เธอได้รับรางวัล โมดา สาขาการออกแบบยอดเยี่ยม และตั้งแต่ปีพ.ศ. 2526เธอได้ร่วมเป็นสมาชิกของ ดิ อินเตอร์เนชั่นนัล เบสท์ เดรสเสด ลิส
ในปี พ.ศ. 2553 พิแคสโซ่ ได้เฉลิมฉลองในวาระที่ทิฟฟานี่แอนด์โค ครบรอบปีที่ 30 โดยได้ผลิตคอลเลคชั่นใหม่ที่ชื่อว่า มาร์ราเกช ซึ่งได้รับแรงบันดาลใจมาจากความหลงใหลที่เธอมีต่อประเทศโมรอคโค และในปี พ.ศ. 2554 เธอก็ได้ออกแบบคอลเลคชั่น เวเนเซีย ซึ่งเป็นการเฉลิมฉลองเมืองเวนิชและมันก็ได้รับความนิยมอีกเช่นเคย
สวิทช์ที่ใจ

"สวิทช์ที่ใจ" เป็นเพลงจากอัลบั้มและซิงเกิลที่ 3 ของ ธงไชย แมคอินไตย์ ในอัลบั้ม "ซิมพลีย์ เบิร์ด" ประพันธ์เนื้อร้องโดย สีห์ ธาราสด (นิติพงษ์ ห่อนาค) แต่งทำนองโดย Moo Moo และเรียบเรียงโดย โสตถินันท์ ไชยลังการณ์ 
เพลงนี้ออกจำหน่ายในวันที่ 26 พฤศจิกายน พ.ศ. 2550 และมิวสิกวิดีโอเพลงนี้เผยแพร่ครั้งแรกในวันที่ 10 มีนาคม พ.ศ. 2551 ในรายการ โอ ไอ ซี และ ไฟว์ ไลฟ์ ทางช่อง 5 ถ่ายทำที่ อพาร์ตเม้นท์ย่านเอกมัย กำกับและดูแลการผลิตโดย ณัฐพล มุขขันธ์ โดยมี อนันดา เอเวอร์ริ่งแฮม และพิชญ์นาฏ สาขากร มาร่วมแสดงด้วย เป็นเรื่องราวของคนสองคนที่ตกอยู่ในอารมณ์เดียวกัน มีเหตุการณ์เกิดขึ้นกับชีวิตคล้ายๆ กันหลังจากถูกคนรักทิ้งไป
การตอบรับ.
เพลง สวิทช์ที่ใจ ได้อันดับ 13 จากการจัดอันดับของไอเรดิโอคลับ ในชาร์ตของ ไอเรดิโอคลับ ป็อป 40 ชาร์ต ประจำวันที่ 22 มีนาคม พ.ศ. 2551
คลองคูเมืองธนบุรีฝั่งตะวันตก

คลองคูเมืองฝั่งตะวันตก เป็นคูคลองที่สมเด็จพระเจ้าตากสินมหาราชโปรดเกล้าฯ ให้ขุดขึ้นเพื่อใช้ป้องกันอริราชศัตรูซึ่งจะเข้ามาจู่โจมพระนคร ซึ่งขุดไว้ทั้ง 2 ฝั่งคือ คลองคูเมืองฝั่งตะวันออกหรือคลองคูเมืองเดิมในปัจจุบัน และคลองคูเมืองฝั่งตะวันตก โดยขุดแยกจากคลองบางกอกใหญ่ ปัจจุบันคือบริเวณใต้สะพานอนุทินสวัสดิ์ ผ่านวัดโมลีโลกยาราม วัดอรุณราชวราราม วัดเครือวัลย์วรวิหาร ตัดคลองนครบาลหรือคลองวัดอรุณ จากนั้นตรงขึ้นไปตัดกับคลองมอญ ตรงขึ้นไปอีกตัดกับคลองวัดระฆัง ผ่านโรงพยาบาลศิริราช ก่อนไปออกคลองบางกอกน้อยที่บริเวณหน้าโรงรถจักรธนบุรี ใกล้กับวัดอมรินทราราม
ประวัติ.
คลองคูเมืองธนบุรีฝั่งตะวันตกนี้ สมเด็จพระเจ้าตากสิน ทรงพระกรุณาโปรดเกล้าฯ ให้ขุดคูเมืองทั้งสองฝั่งของแม่น้ำเจ้าพระยา ขึ้นในปีพ.ศ. 2314 โดยทางฝั่งตะวันตกซึ่งแต่เดิมมีค่ายที่สร้างด้วยไม้ทองหลาง ให้ขุดคูเมืองแล้วนำมูลดินขึ้นถมเพื่อก่อเชิงเทิน ตามหลักฐานในพระราชพงศาวดารฉบับพระราชหัตถเลขากล่าวไว้ว่า 
<templatestyles src="แม่แบบ:คำพูด/style.css" />"กรุงธนบุรียังไม่มีกำแพงเป็นที่มั่น จะได้ป้องกันศัตรูหมู่ปัจจามิตร ยังหาเป็นภูมิราชธานีไม่ ให้เกณฑ์ไพร่พลในกรุง พลหัวเมือง มาระดมทำค่ายตะวันตก ตั้งแต่มุมกำแพงเมืองเก่าที่เป็นที่ตั้งพระราชวัง แล้วให้ขุดคลองหลังเมือง แต่คลองบางกอกน้อยมาออกคลองบางกอกใหญ่ เอามูลดินขึ้นถมเป็นเชิงเทินทั้งสามด้าน" และรื้ออิฐจากกำแพงค่ายพม่าที่สีกุก บางไทร และโพธิ์สามต้น รวมทั้งกำแพงเก่าเมืองพระประแดง เสร็จสิ้นเป็นคูเมืองกว้าง 6 เมตร ยาว 4 กิโลเมตร 
สภาพปัจจุบัน.
สภาพคลองคูเมืองฝั่งตะวันตกในปัจจุบัน ถือว่าต่างจากคลองคูเมืองฝั่งตะวันออกหรือคลองคูเมืองเดิมอย่างชัดเจน เนื่องจากคลองคูเมืองเดิมมีการปรับปรุงทัศนียภาพเป็นประจำทุกปี ทำให้มีน้ำใสสะอาดและมีบรรยากาศริมคลองร่มรื่นและสวยงาม ส่วนคลองคูเมืองฝั่งตะวันตกมีการสร้างตลิ่งคอนกรีตและวางเขื่อนดาดท้องคลองตั้งแต่ช่วงวัดโมลีโลกย์จนถึงช่วงตัดคลองมอญ และในพื้นที่เขตบางกอกน้อยยังมีการสร้างประตูระบายน้ำปิดกั้นคลองตามนโยบายป้องกันน้ำท่วมของกรุงเทพมหานคร ลำคลองช่วงที่ไหลผ่านตั้งแต่โรงพยาบาลศิริราชจนถึงบริเวณวัดวิเศษการ เล็กและแคบลงเรื่อย ๆ มีต้นไม้และวัชพืชขึ้นหนาทึบ และเมื่อถึงบริเวณสถานีรถไฟธนบุรี ก็กลายเป็นท่อระบายน้ำลงสู่คลองบางกอกน้อย ทำให้สภาพของคลองคูเมืองฝั่งตะวันตกในปัจจุบันนี้ ตื้นเขิน เป็นที่ทิ้งขยะและน้ำเน่าเสียจากบ้านเรือน
ชื่อเรียกคลอง.
คลองคูเมืองธนบุรีฝั่งตะวันตกมีชื่อเรียกต่างๆ ตามช่วงที่มีคลองสายอื่นตัดผ่าน ดังนี้
แต่ปัจจุบันนี้ กรุงเทพมหานครได้กำหนดให้คลองคูเมืองธนบุรีฝั่งตะวันตกมีชื่อเรียกอย่างเป็นทางการเพียง 2 ชื่อเท่านั้น คือ คลองบ้านหม้อ ตั้งแต่บริเวณใต้สะพานอนุทินสวัสดิ์จนถึงคลองมอญ และคลองบ้านขมิ้น ตั้งแต่คลองมอญจนถึงบริเวณสถานีรถไฟธนบุรี
น้ำตา (เพลงธงไชย แมคอินไตย์)

น้ำตา เป็นเพลงจากอัลบั้มและซิงเกิลที่ 6 ของ ธงไชย แมคอินไตย์ ในอัลบั้ม ซิมพลีย์ เบิร์ด ประพันธ์เนื้อร้องโดย อภิวัชร์ เอื้อถาวรสุข ทำนองโดย พิสิทธิ์ พัทยากรพิสุทธิ์ และ อภิวัชร์ เอื้อถาวรสุข และเรียบเรียงโดย จารุวัฒน์ ขันธวุฒิ ออกจำหน่ายในวันที่ 26 พฤศจิกายน พ.ศ. 2550 โดยซิงเกิลนี้เป็นซิงเกิลโปรโมทของอัลบั้ม ซิมพลีย์ เบิร์ด
เพลง "น้ำตา" ได้รับรางวัลสีสันอะวอร์ดส์ ครั้งที่ 20 ประจำปี 2550 สาขาเพลงยอดเยี่ยม ในวันที่ 20 มีนาคม พ.ศ. 2551 ซึ่งจัดโดยนิตยสารสีสัน
การตอบรับ.
เพลง น้ำตา ได้อันดับ 34 จากการจัดอันดับของไอเรดิโอคลับ ในชาร์ตของ ไอเรดิโอคลับ ป็อป 40 ชาร์ต ประจำวันที่ 22 มีนาคม พ.ศ. 2551
ภาวะตัวเหลืองในทารกแรกเกิด

ภาวะตัวเหลืองในทารกแรกเกิด  หรือภาวะบิลิรูบินในเลือดสูงในทารกแรกเกิด  คือภาวะที่ผิวหนังและเนื้อเยื่ออื่นๆ (เช่น ตาขาว) ของทารกแรกเกิด มีสีเหลือง จากการที่ร่างกายมีสารบิลิรูบินมากกว่าปกติ อาการอื่นที่อาจพบได้ เช่น นอนหลับมากกว่าปกติ กินนมน้อยกว่าปกติ หากไม่ได้รับการรักษาอาจเกิดภาวะแทรกซ้อน เช่น อาการชัก พิการจากสมอง หรือภาวะสมองเป็นพิษจากบิลิรูบิน (kernicterus)
โดยทั่วไปหากในเลือดมีความเข้มข้นของบิลิรูบินมากกว่า 85 μmol/l (5 mg/dL) ก็จะทำให้มีตัวเหลืองเห็นได้ด้วยตาเปล่า ส่วนในผู้ใหญ่นั้นจะต้องมีสูงถึง 34 μmol/l (2 mg/dL) จึงจะเห็นว่าเหลือง
สายลับซูเปอร์เก๊ก ภูตอาเซียนซูเปอร์ฮา

'สายลับซูเปอร์เก๊ก ภูตอาเซียนซูเปอร์ฮา' เป็นหนังสือการ์ตูนที่แทรกเรื่องราวเกี่ยวกับประเทศต่างในภูมิภาคเอเชียตะวันออกเฉียงใต้หรือว่าอาเซียน การ์ตูนเรื่องนี้อยู่ในเครือของสำนักพิมพ์อีคิวพลัส โดยมีเนื้อเรื่องหลัก และ อี.คิว.พลัส Cross Over
เนื้อเรื่องย่อ.
นับตั้งแต่โบราณกาลมนุษย์มีความเชื่อเรื่องสิ่งที่เหนือธรรมชาติที่เรียกว่า "ภูต" มนุษย์กับภูตต่างผูกพันและอยู่ร่วมกันเสมอมา แต่เมื่อเวลาผ่านไปความสัมพันธ์นั้นก็เริ่มเสื่อมถอยลง และวิถีชีวิตของมนุษย์ก็เริ่มคุกคามภูตมากขึ้นทุกที ด้วยเหตุนี้มนุษย์กลุ่มหนึ่งจึงร่วมมือกันจัดตั้งหน่วยงานลับที่เรียกว่า "กระทรวงการภูต" เพื่อรักษาความสัมพันธ์กับเหล่าภูตสืบไป รหัส 700 เวนะ วีรเวร เจ้าหน้าที่กระทรวงการภูตจึงต้องออกปฏิบัติภารกิจ
ตัวละครหลัก.
รายชื่อตอน.
1.สายลับซูเปอร์เก๊ก ภูตอาเซียนซูเปอร์ฮา 1 ตอน ภูตพญานาคแม่น้ำโขงโยงสัมพันธ์ไทยลาว
2.สายลับซูเปอร์เก๊ก ภูตอาเซียนซูเปอร์ฮา 2 ตอน ห้ามทัพภูตยักษ์แห่งมหาปราสาทหินกัมพูชา
3.สายลับซูเปอร์เก๊ก ภูตอาเซียนซูเปอร์ฮา 3 ตอน ดวลดาบภูตเรือยักษ์ พิทักษ์เมืองท่ามาเลเซีย
4.สายลับซูเปอร์เก๊ก ภูตอาเซียนซูเปอร์ฮา 4 ตอน ตำนานศึกยักษาแห่งมหานครหลวงไทย
5.สายลับซูเปอร์เก๊ก ภูตอาเซียนซูเปอร์ฮา 5 ตอน ยั้งศึกเทพเทพี ด้วยวิถีหุ่นเวียดนาม
6.สายลับซูเปอร์เก๊ก ภูตอาเซียนซูเปอร์ฮา 6 ตอน กริชพญาครุฑกับแผนสยบแม่มดอินโดนีเซีย
7.สายลับซูเปอร์เก๊ก ภูตอาเซียนซูเปอร์ฮา 7 ตอน ดับไฟคลังน้ำมัน เพลิงผลาญหมู่บ้านน้ำบรูไน
8.สายลับซูเปอร์เก๊ก ภูตอาเซียนซูเปอร์ฮา 8 ตอน หยุดแผนล้างแดนเจดีย์เมียนมาร์ ด้วยห้าพลังพุทธศักดิ์สิทธิ์
9.สายลับซูเปอร์เก๊ก ภูตอาเซียนซูเปอร์ฮา 9 ตอน รวมพลังสายลับภูต ปกป้องหมู่เกาะฟิลิปปินส์
10.สายลับซูเปอร์เก๊ก ภูตอาเซียนซูเปอร์ฮา 10 ตอน หยุดเนตรเพลิงพระศิวะ ณ เกาะเมืองท่าสิงคโปร์
อี.คิว.พลัส Cross Over.
สายลับภูตอาเซียน กับภารกิจป่วน โรงเรียนลาฟลอร่า
วิลล์ พัลเตอร์

วิลเลียม แจ็ก "วิลล์" พัลเตอร์  เกิดวันที่ 28 มกราคม ค.ศ. 1993 เป็นนักแสดงชาวอังกฤษ เป็นที่รู้จักจากบทบาท ลี คาร์เทอร์ใน "Son of Rambow" (2007), บทบาท ยูสเทซ สกรับบ์ ใน "" (2010), เคนนี รอสส์มอร์ ใน "มิลเลอร์ มิลรั่ว ครอบครัวกำมะลอ" (2013), และแกลลี ในภาพยนตร์ที่ดัดแปลงจากนวนิยายวิทยาศาสตร์เรื่อง "เมซ รันเนอร์ วงกตมฤตยู" (2014) ในปี ค.ศ. 2014 พัลเตอร์ได้รับรางวัลแบฟตาสาขานักแสดงดาวรุ่งยอดเยี่ยม
อันดับผักปลาบ

อันดับผักปลาบ หรือ Commelinales เป็นอันดับของพืชมีดอก ประกอบด้วย 5 วงศ์: Commelinaceae, Haemodoraceae Hanguanaceae Philydraceae และ Pontederiaceae ทั้งอันดับประกอบด้วยสมาชิกมากกว่า 800 สปีชีส์ ในสกุลประมาณ 70 ส่วนใหญ่อยู่ในวงศ์Commelinaceae พืชในกลุ่มนี้ไม่อยู่ร่วมกับไมคอร์ไรซา อันดับที่มีความใกล้เคียงทางพันธุกรรมกับอันดับนี้คือ Zingiberales ซึ่งรวมทั้ง ขิง กล้วย กระวาน และอื่นๆ
ดอมบรอวากูร์ญิตชา

ดอมบรอวากูร์ญิตชา  เป็นนครที่ตั้งอยู่ทางตอนใต้ของประเทศโปแลนด์ ใกล้กับเมืองคาโตวีตเซ ริมฝั่งแม่น้ำวิสวา นครมีประชากรในเดือนธันวาคม ค.ศ. 2021 ที่ 116,971 คน
เมืองพี่น้อง.
ดอมบรอวากูร์ญิตชาเป็นเมืองพี่น้องกับเมืองดังนี้:
<templatestyles src="Div col/styles.css"/>
วอลเลย์บอลหญิงในเอเชียนเกมส์ 2014

<table class="infobox" cellpadding="3" style="width:27em; text-align:left; font-size:90%; line-height:1.5em; border-collapse:collapse;">
<tr><td colspan="2" style="text-align:center; font-size:125%; font-weight:bold; border-bottom:1px solid #aaa;">วอลเลย์บอลหญิง<br>ในเอเชียนเกมส์ 2014</td></tr>
<tr><th>วันที่</th><td>20 กันยายน – 3 ตุลาคม</td></tr><tr><td align="left" style="border-top:1px solid #aaa; padding:0.2em;">← 2010</td><td align="right" style="border-top:1px solid #aaa; padding:0.2em;">2018
 →</td></tr></table>
วอลเลย์บอลในเอเชียนเกมส์ 2014 ได้มีการจัดขึ้นในอินช็อน, ประเทศเกาหลีใต้ ตั้งแต่วันที่ 20 กันยายน – 3 ตุลาคม 2557
อันดับการแข่งขัน.
<templatestyles src="Col-begin/styles.css"/>
สรุปเหรียญเอเชียนเกมส์ 2014

สรุปเหรียญเอเชียนเกมส์ 2014 เป็นรายการการแข่งขันกีฬาของสภาโอลิมปิกแห่งเอเชีย โดยการจัดอันดับตามจำนวนเหรียญที่ได้รับระหว่างเอเชียนเกมส์ 2014 ในอินช็อน ประเทศเกาหลีใต้ ตั้งแต่วันที่ 19 กันยายน ถึง 4 ตุลาคม พ.ศ. 2557
ตารางสรุปเหรียญรางวัล.
<onlyinclude></onlyinclude>
1989 (อัลบั้ม)

1989 เป็นสตูดิโออัลบั้มลำดับที่ห้าของนักร้องอเมริกัน เทย์เลอร์ สวิฟต์ ออกจำหน่ายวันที่ 27 ตุลาคม ค.ศ. 2014 โดยค่ายบิกแมชีนเรเคิดส์ เธอเริ่มทำอัลบั้มในปีที่อัลบั้ม"เรด"ออกจำหน่าย และระหว่างที่มีสื่อคอยติดตามทำข่าวเกี่ยวกับเธอบ่อยครั้ง ตลอดเวลาการเขียนเพลง 2 ปี เธอร่วมงานกับโปรดิวเซอร์อย่างแมกซ์ มาร์ติน และเชลล์แบ็ก ซึ่งมาร์ตินได้รับหน้าที่เป็นผู้ดูแลการผลิตร่วมกับสวิฟต์ด้วย ชื่ออัลบั้มมีแรงบันดาลใจจากกลิ่นอายเพลงป็อปในคริสต์ทศวรรษ 1980 โดยเฉพาะในปีเกิดของเธอ
อัลบั้มเป็นการแยกทางจากแนวดนตรีจากคันทรีในอัลบั้มก่อนหน้า และสวิฟต์กล่าวว่าเป็น "อัลบั้มเพลงป็อปอย่างเป็นทางการอัลบั้มแรก" ของเธอ หากเทียบกับงานเพลงชุดก่อนหน้า การผลิตอัลบั้ม "1989" จะใช้การโปรแกรมเสียงกลอง เครื่องสังเคราะห์เสียง เสียงเบสที่เป็นจังหวะ เสียงร้องประสานที่ดัดแปลงแล้ว และกีตาร์ "1989" ได้รับคำวิจารณ์จากนักวิจารณ์เพลงร่วมสมัยส่วนใหญ่ว่าเป็นที่ชื่นชอบ นักวิจารณ์รู้สึกว่าการผลิตเพลงทำได้ดี สื่อสิ่งพิมพ์จำนวนมาก เช่น ไทม์ "โรลลิงสโตน" และพิตช์ฟอร์กมีเดีย จัดอันดับให้เป็นหนึ่งในอัลบั้มที่ดีที่สุดใน ค.ศ. 2014
หลังจากเปิดตัวที่อันดับที่ 1 บนชาร์ตบิลบอร์ด 200 อัลบั้ม "1989" ขายได้ 1.287 ล้านชุดในสัปดาห์แรก ยอดขายรวมในสหรัฐอเมริกาในสัปดาห์แรกของอัลบั้มสูงสุดนับตั้งแต่ ค.ศ. 2002 และทำให้สวิฟต์เป็นศิลปินคนแรกที่ขายอัลบั้มเดียวได้หนึ่งล้านชุดหรือมากกว่าในระยะเวลาหนึ่งสัปดาห์ได้ถึง 3 อัลบั้ม อัลบั้ม "1989" กลายเป็นอัลบั้มที่ขายดีที่สุดใน ค.ศ. 2014 ในสหรัฐอเมริกา และขายได้มากกว่า 5.5 ล้านอัลบั้มนับถึงเดือนธันวาคม ค.ศ. 2015 และขายได้ 8.6 ล้านอัลบั้มทั่วโลก อัลบั้มออกซิงเกิล 5 ซิงเกิล ได้แก่ "เชกอิตออฟ" "แบลงก์สเปซ" "แบดบลัด" ทั้งหมดขึ้นอันดับหนึ่งในสหรัฐอเมริกา ขณะที่ "สไตล์" ขึ้นสูงสุดที่อันดับที่ 6 "ไวล์ดิสต์ดรีมส์" ขึ้นสูงสุดที่อันดับที่ 5 และ "เอาต์ออฟเดอะวูดส์" ขึ้นสูงสุดที่อันดับที่ 18 ซิงเกิลห้าซิงเกิลแรกขึ้นอันดับหนึ่งบนชาร์ตอะดัลต์ท็อป 40 และเมนสตรีมท็อป 40 และได้รับการรับรองระดับแพลตินัมหลายครั้งจากสมาคมผู้ประกอบกิจการเพลงของสหรัฐอเมริกา (RIAA)
สวิฟต์ได้เข้าชิงรางวัลแกรมมี 8 สาขาสำหรับอัลบั้ม "1989" รวมถึงรางวัลอัลบั้มเพลงแห่งปี เป็นอัลบั้มที่สามของสวิฟต์ นอกจากรางวัลสูงสุดแล้ว อัลบั้มยังได้เข้าชิงอัลบั้มเพลงป็อปยอดเยี่ยม ซิงเกิล "เชกอิตออฟ" และ "แบลงก์สเปซ" ได้เข้าชิงรางวัลบันทึกเสียงแห่งปี เพลงแห่งปี และการแสดงเดี่ยวป็อปแห่งปี ซิงเกิลที่สี่ "แบดบลัด" เข้าชิงรางวัลการแสดงคู่หรือกลุ่มป็อปยอดเยี่ยม และมิวสิกวิดีโอยอดเยี่ยม
รายชื่อเพลง.
อัลบั้มฉบับมาตรฐานจะมีเพลงรวมอยู่ 13 เพลง และฉบับดีลักซ์จะมี 19 เพลง
ชาร์ต.
ชาร์ตสิ้นปี.
<templatestyles src="Col-begin/styles.css"/>
หมายเหตุ.
<templatestyles src="Reflist/styles.css" />
เขียนคำว่ารัก

"เขียนคำว่ารัก" เป็นซิงเกิลของ ธงไชย แมคอินไตย์ ในปี พ.ศ. 2557 ประพันธ์เนื้อร้อง-แต่งทำนองโดย กมลศักดิ์ สุนทานนท์และปิติ ลิ้มเจริญ และเรียบเรียงโดย พนเทพ สุวรรณะบุณย์ ออกจำหน่ายครั้งแรกในวันที่ 5 กันยายน พ.ศ. 2557 ใน KKBOX
นอกจากนั้นบทเพลงดังกล่าวเบิร์ดได้รับเกียรติจาก บริษัท ไปรษณีย์ไทย จำกัด (ปณท) จัดทำแสตมป์ส่วนตัวภาพพี่เบิร์ด ตามโครงการส่งเสริมการสื่อสารของคนไทยผ่านการเขียนผ่านจดหมาย เพื่อส่งเสริมให้ประชาชนคนไทยทุกเพศ ทุกวัย หันมาให้ความสำคัญ และรักการเขียนเพิ่มมากขึ้น โดยผ่านบทเพลง "เขียนคำว่ารัก" 
เนื้อหาของเพลงที่เกี่ยวกั­บการ แอบรัก แต่ไม่กล้าที่จะพูดความในใจออกมา บางครั้งการเขียนความในใจลงในจดหมาย มันอาจจะง่ายกว่าคำพูด
ส่วนมิวสิกวีดีโอนี้เป็นภาพยนตร์สั้นประกอบเพลง กำกับโดย ดล ผดุงวิเชียร นำแสดงโดย ซันนี่ สุวรรณเมธานนท์ และ เก้า-สุภัสสรา ธนชาติ เผยแพร่ครั้งแรกในวันที่ 22 ตุลาคม พ.ศ. 2557
การตอบรับ.
เพลง "เขียนคำว่ารัก" ได้อันดับ 5 จากการจัดอันดับของเว็บไซต์จีเมมเบอร์ ในชาร์ตของ จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 ประจำวันที่ 15 กันยายน พ.ศ. 2557
พระบรมราชาที่ 5

พระบรมราชาที่ 5 เป็นพระราชโอรสของสมเด็จพระบรมราชาที่ 4 (นักพระสัตถา) เสด็จพระราชสมภพเมื่อ พ.ศ. 2122 พระราชบิดาอภิเษกให้เป็นพระมหากษัตริย์พร้อมพระองค์และสมเด็จพระไชยเชษฐาที่ 1(พระไชยเชษฐา)เมื่อราว พ.ศ. 2129 หลังจากกรุงละแวกแตก พระองค์ได้หนีไปกับพระราชบิดาและพระเชษฐา จนทั้งสองพระองค์เสด็จสวรรคตไปใน พ.ศ. 2139 หลังจากพระบาทรามเชิงไพรสวรรคตใน พ.ศ. 2139 ได้มีพ่อค้าชาวสเปนและโปรตุเกสสนับสนุนพระองค์ขึ้นครองราชย์ที่เมืองศรีสุนทร ต่อมามีกบฏมุสลิมจามต่อต้านพระองค์ ในที่สุด พระองค์ถูกปลงพระชนม์ใน พ.ศ. 2142
พระรามที่ 2

พระรามที่ 2 หรือพญานูร ทรงเป็นพระราชโอรสของพระบาทรามเชิงไพร หลังจากที่พระราชบิดาเสด็จไปปราบกบฏแล้วเสด็จสวรรคต พระองค์ได้ขึ้นครองราชย์ ทรงพระนามว่าพระรามที่ 2 แต่ครองราชย์ไม่นาน ก็เกิดกบฏที่พนมเปญ และพระองค์ถูกปลงพระชนม์เมื่อ พ.ศ. 2140 
ในเวลาเดียวกัน หลังจากพระบาทรามเชิงไพรสวรรคต กลุ่มทหารสเปนและโปรตุเกสได้ไปอัญเชิญพระบรมราชาที่ 5 ที่อยู่ที่เมืองสตึงแตรงให้เสด็จมาครองราชย์ที่เมืองศรีสันทร แต่ก็ยังเกิดเหตุการณ์กบฏต่อมา จนพระบรมราชาที่ 5 และพระบรมราชาที่ 6 ถูกปลงพระชนม์ใน พ.ศ. 2142 - 2143
ร่มสีเทา

ร่มสีเทา เป็นซิงเกิลที่ 3 ของวงดนตรีวัชราวลี ประพันธ์คำร้อง-ทำนองและผู้เรียบเรียงโดย มนต์ชัย สัตยเทพ ออกจำหน่ายในวันที่ 3 ธันวาคม พ.ศ. 2554 เพลงนี้ยังถูกรวมในอัลบั้มของ "LEGEND"
ที่มาและความหมาย.
ที่มาและความหมายของเพลงนั้นได้มาจากการเปรียบการถือร่ม เท่ากับ ห่มความทุกข์สีเทา ๆ ชีวิตคนเราส่วนใหญ่ ก็จะถือติดตัวกันไว้ คนละหนึ่งคันอยู่แล้ว หลาย ๆ คน จะกางร่มโดยที่ไม่รู้ตัว และถือมันอยู่อย่างนั้นกังวลว่าฝนจะตก กลัวจะเปียก แม้ขณะนอน ก็ยังคงกางอยู่ทั้งที่จริง ๆ แล้ว ลองหุบร่มลง หรือโยนมันออกไปแล้วลองมองขึ้นไปบนฟ้าอย่างชัด ๆ กลับพบว่า บางทีฝนที่เราคิดว่ามันตกหนักกลับเป็นเพียงแค่ละอองฝนเท่านั้นหรือจริง ๆ แล้ว ฝนยังไม่ได้ตกเลย ความสวยงามของชีวิตอยู่ตรงนี้ ต้นไม้ อากาศ แสงแดด ลมเบา ๆ ความรักอยู่ข้างหน้าเรา เปิดใจให้กับตัวเอง เพียงเรารู้จักวาง จะทุกข์ หรือไม่ทุกข์ เราเลือกที่จะมองได้ จะหนักหรือไม่หนัก เราเลือกที่จะวางได้ จะสุข หรือไม่สุข เราก็เป็นคนเลือกเองได้เช่นกัน
การตอบรับ.
เพลง ร่มสีเทา ได้อันดับ 1 จากการจัดอันดับของอินเท็นซีฟวอท์ช ในชาร์ตของ อินเท็นซีฟวอท์ชท็อป 20 ชาร์ตออฟเดอะเยียร์ เพลงไทยสากล ที่ได้มีการเปิดในคลื่นวิทยุในกรุงเทพมหานครและปริมณฑล จำนาน 40 สถานี มากที่สุด ในปี พ.ศ. 2555
เวอร์ชันคัฟเวอร์.
เวอร์ชันวงเคลียร์.
ชาร์ต.
 <br clear="all">
วัดกลาง (อำเภอท่าเรือ)

วัดกลาง ตั้งอยู่เลขที่ 138/1 ตำบลท่าเรือ อำเภอท่าเรือ จังหวัดพระนครศรีอยุธยา สังกัดคณะสงฆ์มหานิกาย มีฐานะเป็นวัดราษฎร์ ที่ดินที่ตั้งวัดมีเนื้อที่ - ไร่.
ประวัติ.
วัดกลาง เป็นวัดเก่าแก่ สร้างในสมัยกรุงศรีอยุธยาราวปี พ.ศ. 2010 เดิมนั้นชื่อว่า “วัดมณฑปทอง” เข้าใจว่าจะใช้ชื่อมงคลนามของมณฑปทองที่ครอบรอยพระพุทธบาทมาตั้งเป็นชื่อวัดแห่งนี้ แต่ประชาชนนิยมเรียกกันตามภูมิประเทศว่า “วัดกลาง”" เพราะที่ตั้งวัดอยู่กลางชุมชนก็เลยเรียกกันติดปากว่าวัดกลาง ชื่อวัดมณฑปทองก็เลยหายไป จึงเป็นที่น่าเสียดามาก และสันนิษฐานได้ว่า “วัดมณฑปทอง” เป็นวัดที่สร้างขึ้เป็นวัดแรกในท้องถิ่นนี้.
ศาสนวัตถุ.
พระพุทธรูปในอุโบสถ เป็นพระพุทธรูปที่สร้างด้วยหินขาวปิดทอง สร้างในสมัยกรุงศรีอยุธยา ใหญ่บ้าง เล็กบ้าง จำนวนสิบกว่าองค์.
โบราณสถาน.
อุโบสถหลังเก่า สร้างในสมัยกรุงศรีอยุธยา หลังคามุงกระเบื้องราง ปูพื้นและผนังด้วยอิฐโบราณ
โบราณวัตถุ.
มีแผ่นศิลาแผ่นใหญ่สีเขียวคล้ายที่รองนั่ง มี 2 แผ่น ทราบกันว่าได้ขนย้ายมาจากศาลาที่พักริมแม่น้ำป่าสัก บริเวณใต้สะพานข้ามแม่น้ำป่าสักท้ายตลาดท่าเรือปัจจบัน เมื่อก่อนใช้เป็นที่ประทับของพระเจ้าทรงธรรมและเจ้านายในสมัยกรุงศรีอยุธยา เมื่อคราวเสด็จทางเรือมานมัสการรอยพระพุทธบาท คือ เอาเรือจอดไว้ที่ท่าหน้าศาลาแล้วเสด็จขึ้นประทับบนศิลาที่อยู่ในศาลาแห่งนี้ ถ้าใครอยากทราบความพิศดารขอให้ไปดูได้ในหนังสือเรื่อง “พระประวัติของพระเจ้าทรงธรรม ตอนเสด็จนมัสการพระพุทธบาท”หรือ เรื่อง “นิราศพระพุทธบาท” ของสุนทรภู่
การบริหารและการปกครอง.
ลำดับเจ้าอาวาส.
1. พระครูจารุวรรณวิมล - พ.ศ. - ถึง ปัจจุบัน .
โรงเรียนซับสมบูรณ์พิทยาลัย

โรงเรียนซับสมบูรณ์พิทยาลัย เป็นโรงเรียนมัธยมศึกษาประจำตำบลซับสมบูรณ์ อำเภอโคกโพธิ์ไชย จังหวัดขอนแก่น เปิดสอนตั้งแต่ชั้นมัธยมศึกษาปีที่ 1-6 ตั้งอยู่เลขที่ 154 หมู่ 5 ถนนมัญจาคีรี – ชัยภูมิ
ประวัติ.
โรงเรียนซับสมบูรณ์พิทยาลัย เดิมเป็นสาขาของ โรงเรียนโคกโพธิ์ไชยศึกษา ต่อมากระทรวงศึกษาธิการได้ประกาศจัดตั้งเป็นโรงเรียนเอกเทศ เมื่อวันที่ 10 สิงหาคม พ.ศ. 2540 ก่อนโอนย้ายมาอยู่ในสังกัดองค์การบริหารส่วนจังหวัดขอนแก่น เมื่อวันที่ 8 กุมภาพันธ์ พ.ศ. 2551
ที่ตั้ง.
โรงเรียนตั้งอยู่บนที่ดินสาธารณะประโยชน์โคกซับแดง หมู่ 5 ตำบลซับสมบูรณ์ อำเภอโคกโพธิ์ไชย จังหวัดขอนแก่น ช่วงกิโลเมตรที่ 24 ของทางหลวงหมายเลข 229 ห่างจากจังหวัดขอนแก่น ประมาณ 80 กิโลเมตร ห่างจากอำเภอมัญจาคีรี 26 กิโลเมตร และห่างจากอำเภอ โคกโพธิ์ไชย ประมาณ 8 กิโลเมตร
ข้อมูลโรงเรียน.
บุคลากร.
โรงเรียนซับสมบูรณ์พิทยาลัย มีจำนวน 10 ห้องเรียน มีนักเรียน 208 คน มีข้าราชการครูและบุคลากรทางการศึกษา รวม 20 คน , บุคลากรสนับสนุน 1 คน , พนักงานขับรถ 1 คน นักการภารโรง 2 คน และแม่บ้าน 1 คน
แบดมินตันทีมชายในเอเชียนเกมส์ 2014

<table class="infobox" cellpadding="3" style="width:27em; text-align:left; font-size:90%; line-height:1.5em; border-collapse:collapse;">
<tr><td colspan="2" style="text-align:center; font-size:125%; font-weight:bold; border-bottom:1px solid #aaa;">แบดมินตันทีมชาย<br>ในเอเชียนเกมส์ 2014</td></tr>
<tr><th>สนาม</th><td> กเยยังยิมเนเซียม
</td></tr><tr><td align="left" style="border-top:1px solid #aaa; padding:0.2em;">← 2010</td><td align="right" style="border-top:1px solid #aaa; padding:0.2em;">2019 →</td></tr></table>
แบดมินตันทีมชายในเอเชียนเกมส์ 2014 จัดขึ้น ณ กเยยังยิมเนเซียม อินช็อน ประเทศเกาหลีใต้ ตั้งแต่วันที่ 20 ถึง กันยายน ค.ศ. 2014
แบดมินตันทีมหญิงในเอเชียนเกมส์ 2014

<table class="infobox" cellpadding="3" style="width:27em; text-align:left; font-size:90%; line-height:1.5em; border-collapse:collapse;">
<tr><td colspan="2" style="text-align:center; font-size:125%; font-weight:bold; border-bottom:1px solid #aaa;">แบดมินตันทีมชาย<br>ในเอเชียนเกมส์ 2014</td></tr>
<tr><th>สนาม</th><td> กเยยังยิมเนเซียม
</td></tr><tr><td align="left" style="border-top:1px solid #aaa; padding:0.2em;">← 2010</td><td align="right" style="border-top:1px solid #aaa; padding:0.2em;">2019 →</td></tr></table>
แบดมินตันทีมหญิงในเอเชียนเกมส์ 2014 จัดขึ้น ณ กเยยังยิมเนเซียม อินช็อน ประเทศเกาหลีใต้ ตั้งแต่วันที่ 20 ถึง กันยายน ค.ศ. 2014
ปาตีซีเย

ปาตีซีเย (ชาย) หรือ ปาตีซีแยร์ (หญิง) คือหัวหน้าคนทำขนมอบในครัว ﻿เป็นคนที่ทำเบเกอรีต่าง ๆ เช่น พาย เค้ก ครัวซ็อง มาการง มูส ขนมปัง เป็นต้น แต่การจะเป็นปาตีซีเยได้นั้นก็ไม่ใช่เรื่องง่าย ๆ เลย เพราะต้องทำให้คนกินรับรู้รสชาติอันแสนละมุนของขนมหวานนั้น ๆ
ตำแหน่งหลัก ๆ ของอาชีพปาตีซีเย ได้แก่
แดนเนรมิต (เพลง)

"แดนเนรมิต" เป็นซิงเกิลเปิดตัวอัลบั้มของวงดนตรีบิ๊กแอส จากมินิอัลบั้ม "แดนเนรมิต" ประพันธ์เนื้อร้องโดย ขจรเดช พรมรักษา (กบ บิ๊กแอส) แต่งทำนองโดย พูนศักดิ์ จตุระบุล (อ๊อฟ บิ๊กแอส) และเรียบเรียงโดย บิ๊กแอส โดยเป็นการเปิดตัวครั้งแรกของ เจ๋ง เดชา โคนาโล นักร้องนำคนใหม่ หลังจากที่ แด๊ก เอกรัตน์ วงศ์ฉลาด นักร้องคนเก่าได้ออกจากวงบิ๊กแอสไป
เพลงนี้ออกจำหน่ายในวันที่ 23 สิงหาคม พ.ศ. 2555 และมิวสิกวีดิโอถ่ายทำโดยทีมงาน HELLO FILMMAKER และเผยแพร่ครั้งแรกในยูทูบ วันที่ 24 กันยายน พ.ศ. 2555 ทางช่อง Genierock
ที่มาและความหมาย.
ที่มาและความหมายของเพลงนั้นมาจากการเริ่มนับหนึ่งใหม่ของวงบิ๊กแอส เนื้อหาต้องการสื่อถึงการเริ่มต้นสร้างสิ่งใหม่ คำว่า "แดน" นั้น มันไม่ใช่แค่ดินแดนที่เห็นภาพเป็นพื้นที่ หรือสิ่งก่อสร้างเท่านั้น แต่อาจเป็นการสร้างความผูกพันสัมพันธ์ สร้างชีวิตใหม่ให้มั่นคง เหมือนกับวงที่คล้ายจะนับหนึ่งใหม่อีกครั้งกับอัลบั้ม
การตอบรับ.
เพลง "แดนเนรมิต" ได้อันดับ 6 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 16 กันยายน พ.ศ. 2555 และอันดับที่ 9 ของชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 30 กันยายน พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
เจอาร์ (นักร้อง)

คิม จง-ฮย็อน (อักษรโรมัน: Kim Jong-hyun; ; เกิด 8 มิถุนายน พ.ศ. 2538) หรือที่รู้จักกันทั่วไปในชื่อในวงการว่า เจอาร์ (JR) เป็นนักร้อง, แร็ปเปอร์,นักแสดงชาวเกาหลีใต้และหัวหน้าวงบอยแบนด์เกาหลีใต้นิวอิสต์ เขามีชื่อเสียงจากการแข่งขันในรายการพรอดิวซ์ 101 ฤดูกาลที่ 2ในปี พ.ศ. 2560